Bayi 7 Bulan & Kanak-Kanak 4 Tahun Maut, Ibu Bapa Bersahur Di Tingkat Bawah

Dua beradik termasuk bayi tujuh bulan dan kanak-kanak 4 tahun maut dalam satu kebakaran di sebuah rumah kedai di Bandar Seri Iskandar, di sini, hari ini.
Kejadian yang berlaki jam 5 pagi itu membabitkan mangsa, Muhammad Fahmi Mohd Fazlan Nizam, 4, dan adik perempuannya, Nor Fahmia berusia tujuh bulan maut dipercayai sesak nafas, lapor Harian Metro.

Baca juga: [VIDEO] Bayi Nyaris Lemas Muka Tertutup Selimut Semasa Tidur, Si Ibu Tidur Tak Sedar!
BAYI 7 BULAN & KANAK-KANAK 4 TAHUN MAUT

Kejadian itu difahamkan berlaku ketika dua beradik berkenaan ditinggalkan di tingkat dua bangunan sementara ibu bapanya dipercayai sedang bersahur di tingkat bawah.

Menurut Ketua Polis Daerah Perak Tengah, Superintendan Barudin Wariso berkata, ketika kejadian, dua beradik itu terperangkap di dalam sebuah bilik di rumah kedai berkenaan.
Pada mulanya, dua beradik itu berjaya dibawa keluar oleh anggota bomba dan mendapati tiada sebarang kesan kebakaran pada tubuh mereka. Walaubagaimanapun, mangsa disahkan meninggal dunia ketika dibawa ke Hospital Changkat Melintang untuk pemeriksaan lanjut.

Pemeriksaan awal mendapati, lokasi kebakaran adalah bangunan kedai makan tiga tingkat yang mana tingkat bawah adalah restoran tomyam, manakala tingkat dua dijadikan tempat tinggal pekerja dan tingkat ketiga kosong.
Katanya, kebakaran berlaku di tingkat dua yang dilengkapi dua bilik yang menjadi tempat tinggal pekerja kedai.
“Ketika kejadian, hanya dua kanak-kanak itu di tingkat dua, manakala ibu bapa dan pekerja lain berada di tingkat bawah, sedang bersahur.
“Kedua-dua mangsa adalah anak kepada pemilik restoran berkenaan. Bedah siasat akan dijalankan bagi mengesahkan punca kematian mangsa,” jelasnya.
Sumber: Harian Metro


Badan Pucat, Mata Lebam, Hidung Berdarah. Bayi 7 Bulan Meninggal Dunia Dalam Jagaan Pengasuh

Seorang bayi lelaki berusia tujuh bulan meninggal dunia akibat pendarahan dalam kepala ketika dalam jagaan pengasuhnya di sebuah rumah di Kampung Setia Jaya, Setapak, Kuala Lumpur.
Bayi Tidak Sedarkan Diri, Pucat, Bawah Mata Kanan Lebam & Hidung Berdarah
Kejadian disedari ibu mangsa jam 12.15 tengah hari pada 8 Januari 2019 ketika dia bergegas ke rumah pengasuh selepas menerima panggilan. Ketika sampai di rumah pengasuh, bayi tersebut Muhammad Aisy Fawwaz, iaitu anak bongsu daripada 3 beradik ini berada dalam keadaan lemah dan tidak sedarkan diri. Tubuhnya juga berada dalam keadaan pucat manakala bawah mata kanan  lebam serta hidungnya berdarah.

Si ibu itu kemudian menghubungi suaminya sebelum mengejarkan bayi mereka ke sebuah klinik swasta di Taman Melati, namun doktor kemudian mengarahkan bayi dibawa ke Hospital Kuala Lumpur (HKL).
Bagaimanapun bayi berkenaan disahkan meninggal dunia selepas beberapa minit menerima rawatan di HKL.

Ketua Polis Daerah Wangsa Maju, Superintendan Noor Azmi Yusoff berkata, bapa mangsa berusia 33 tahun mendakwa anaknya berada dalam keadaan sihat ketika dihantar ke rumah pengasuhnya pagi semalam.

Foto Asal: Shafiqah Abd Razak
Punca Kematian Akibat Pendarahan Dalaman Di Bahagian Kepala
Menurut Harian Metro, bedah siasat oleh bahagian forensik HKL mendapati punca kematian bayi berkenaan adalah kecederaan dan pendarahan dalaman di bahagian kepala, mungkin akibat terjatuh atau terhentak dengan objek tumpul.
Memetik daripada status Shafiqah Abd Razak, iaitu ibu saudara mangsa, semuanya berlaku dengan begitu pantas dan berharap agar perkara ini dapat disiasat dan diadili dengan setimpal. Mangsa yang juga anak buahnya, Muhammad Aisy Fawwaz kini telah selamat dikebumikan. Beliau juga telah memuatnaik beberapa gambar dan keterangan berhubung kes ini di laman sosialnya.

Kes Masih Disiasat
Buat masa ini tiada sebarang tangkapan dan siasatan berhubung punca sebenar kejadian ini sedang dilakukan. Kes disiasat mengikut Seksyen 31(1) Akta Kanak-kanak 2001.
Marilah sama-sama kita mendoakan agar kedua ibu bapa serta keluarga mangsa diberi kekuatan untuk menghadapi dugaan ini.

*SUMBER: Harian Metro


Bayi 7 Bulan Tertelan Jarum Sepanjang 5cm & Tertusuk Usus

Pasukan perubatan di Hospital Bersalin dan Kanak-Kanak Makkah, berjaya menyelamatkan nyawa seorang bayi warganegara Amerika berusia 7 bulan yang tertelan jarum sepanjang 5.5 sentimeter (cm).
Difahamkan bayi itu bersama keluarganya, tiba dari Amerika Syarikat untuk menunaikan umrah.

Baca juga: Terputus Bekalan Elektrik Ketika Pembedahan, Bayi Baru Lahir Hampir Terputus Telinga
BAYI 7 BULAN TERTELAN JARUM SEPANJANG 5.5CM & TERTUSUK USUS
Gambar: Arab News.

Memetik Arab News, dia berada dalam keadaan kritikal ketika tiba di jabatan kecemasan hospital berikutan jarum berkenaan tertusuk usus dan menyebabkan lubang kecederaan.

Pasukan perubatan mengeluarkan jarum tanpa menjalani pembedahan, walaupun kesukaran yang ditimbulkan atas faktor usia bayi dan saiz jarum.
Pembedahan berjaya dilakukan dan bayi dibenarkan meninggalkan hospital dalam keadaan sihat.
Ketua pasukan perubatan, Doktor Abdullah Al-Shanbary berkata, selepas pembedahan bayi perempuan itu ditahan dalam keadaan perlu berpuasa selama empat hari dengan menjalani pemeriksaan dan imbasan sinar X.
Gambar: Kakitangan perubatan Saudi menyelamatkan bayi perempuan, selepas tertelan jarum panjang di Makkah – Arab News.
Katanya, ekoran prosedur pembedahan berjaya dilakukan, X-ray menunjukkan bahawa luka dalaman bayi itu telah sembuh.
Dalam masa yang sama, Pengarah Eksekutif hospital itu, Doktor Hilal Al-Maliki memuji pencapaian pasukan perubatan dan menekankan bahawa hospital itu dilengkapi dengan peralatan terkini dan sentiasa bersedia untuk mengendalikan kes kritikal.
Sumber: Arab News


Pelembap Ni Dah Jadi Favourite Para Ibu Sebab Boleh Membantu Masalah Bayi Ni!

Bayi sering kali mendapat beberapa masalah kulit di fasa awal selepas kelahiran. Sesetengah masalah tersebut dianggap biasa namun, tidak semua masalah boleh dianggap remeh kerana ia boleh menjadi tanda-tanda awal untuk penyakit yang lebih serious!
Antara masalah yang sering menganggu bayi ialah masalah pipi dan leher teriritasi. Ramai yang dah mencuba macam-macam produk tapi tak menjadi. Samalah macam seorang ibu ni. Sampai lah tiba-tiba ibu tersebut cuma sapukan moisturiser ni dekat pipi bayi beliau dan kejadian yang tak disangka-sangka terjadi!

Sapu satu malam terus surut!

Anda nak tahu ibu tersebut menggunakan produk apa? Beliau menggunakan produk Suu Balm Cooling Itch Relief Facial Moisturiser ni! Yang menariknya, Ibu ni terdahulu menggunakan produk tersebut untuk diri beliau sendiri tau.

Melihat keberkesanan yang nyata pada kulit, beliau seterusnya mencuba produk ini kepada bayi beliau dan sungguh tak sangka yang produk ni boleh surutkan kemerahan di pipi bayi tersebut!
Dan yang paling best, bila anda sapukan ke tempat yang gatal tu, bahan kandungan Menthyl Lactate yang terdapat dalam produk ni akan membuatkan tempat yang disapu tersebut berasa sejuk! Jadi, bayi anda tidak akan ada rasa dan keinginan untuk menggaru bahagian tubuh yang gatal, sebaliknya bayi akan berasa lebih lega dengan efek sejuk tersebut.
Bayi pun menjadi, apatah lagi orang dewasa kan?

Produk ni sesuai untuk semua lapisan umur, dari dewasa sehinggalah ke bayi anda. Malahan, ianya merupakan produk yang disyorkan oleh para dermatologist dan paediatrik! Dan yang paling penting, produk ini diformulasikan di Hospital berprestij iaitu National Skin Centre, Singapore! Jadi satu botol boleh lah kongsi sama-sama ibu dan anak kan? Jimat pun jimat!
Selain Menthyl Lactate, pelembap ini juga mengandungi Ceramides yang berfungsi untuk melindungi kulit dari kegatalan.
Ia turut dilengkapi dengan Northern Truffle yang membantu meningkatkan keupayaan kulit untuk mencegah iritasi, Linoleic & Linolenic Acid dari bunga Saffron untuk mengurangkan kemerahan serta Saccharide Isomete yang boleh membantu mengembalikan kelembapan muka semulajadi.
Ada juga Suu Balm Facial Care Facial Cleanser untuk anda cuba!

Pakai satu set baru nampak lagi berkesan!
Suu Balm Facial Care Cleanser juga tidak mengandungi SLS, Parabens dan juga pewangi!
Lebih menarik lagi, ianya mengandungi kadar pH yang paling sesuai untuk kulit kita iaitu 5.5 pH!
Produk ini juga mengandungi Sodium Lauroyl Methyl lsethionate dalam kuantiti yang sangat sikit! Bukan itu sahaja, salah satu kandungannya ialah Shea butter yang terkenal sebagai agen yang melembabkan kulit dan mengurangkan iritasi.
Sodium Hyaluronate yang terdapat dalam produk ini juga berfungsi untuk membantu mengunci air di kulit anda supaya ia kekal hidrat dan menjadikan kulit lebih lembut dan anjal.
Muka naik gatal-gatal bila pakai mask? Tengok testimonial ni!

Testimoni ni dihantar sendiri oleh pengguna Suu Balm tau! Memang berkesan betul.
Bila pakai mask terdapat jenis-jenis mask yang boleh menyebabkan kulit kita lebih gatal disebabkan jenis bahan material pelitup muka itu sendiri. Apabila kulit muka gatal, secara tidak langsung kita akan lebih kerap menggaru serta berkemungkinan menyebabkan luka dan meninggalkan parut berbekas.

Anda yang ada masalah ini boleh gunakan Suu Balm Facial Care Cleanser dan juga Suu Balm Cooling Itch Relief Facial Moisturiser setiap hari, mesti lepas ni tak ada masalah dah nak pakai mask jenis apa pun!
Suu Balm Facial Care Cleanser dan juga Cooling Itch Relief Facial Moisturiser ni halal tau!

Jangan risau para pembaca sekalian sebab pencuci dan pelembap ni dua-duanya halal dan dah diiktiraf pun. So, anda boleh pakai dengan lebih selamat dan yakin!
Anda boleh dapatkan di farmasi-farmasi ni Watsons, Caring Pharmacy, My Pharmacy, Georgetown Pharmacy, HTM Pharmacy, Health Lane Pharmacy, Multicare Pharmacy dan Alpro Pharmacy!
Nak beli secara online di website Suu Balm pun boleh, ada promosi tau!

Beli secara online kan lagi mudah? Masukkan ke dalam cart dan tunggu je barang sampai. Dan yang paling best, kalau anda beli satu set pembersih muka dan juga pelembap secara online di website di SINI, anda berpeluang untuk dapatkan Face Mitt ni secara percuma!

Anda juga boleh dapatkan produk ni di Shopee [Klik SINI] dan juga Lazada [Klik SINI]
Jom dapatkan kulit bebas iritasi harini!


Bayi Meragam Lepas Minum Susu Formula? Ini Sebabnya & 5 Jenis Susu Tanpa Laktosa!

Pernah tak apabila bayi anda diberikan susu formula, kemudian si manja menangis meragam atau cirit-birit. Ini berkemungkinan bayi alergi susu formula yang mengandungi laktosa.
Hal ini kerana, terdapat bayi yang alah dengan laktosa. Di mana, dia tidak dapat mencerna laktosa dengan baik sehingga meragam sedemikian. Justeru itu, ibu bapa mari ketahui apa itu laktosa dan 5 jenis susu tanpa laktosa yang boleh diberikan kepada bayi anda.

Baca juga: Jangan Abai Pendidikan Untuk Anak Istimewa, Bangga & Teruskan Usaha Besarkan Mereka Jadi Terbaik!
BAYI ALERGI SUSU FORMULA BERLAKTOSA

APA ITU LAKTOSA?
Melalui sumber Motherhood, laktosa adalah sejenis gula yang terdapat dalam produk tenusu yang sukar untuk dicerna bagi sesetengah orang. Susu lembu tanpa laktosa pula adalah produk tenusu yang ada enzim laktase, yang boleh membantu memecahkan laktosa.

Jadi, ibu bapa tak perlu risau apabila hendak menggunakan susu bebas laktosa kerana ia mempunyai rasa yang sama, tekstur dan kandungan nutrisi yang sama bagusnya untuk si manja.
Pemberian susu tanpa laktosa merupakan jalan alternatif buat si manja bagi mengelakkan masalah kesihatan yang tidak diingini. Hal ini kerana, bayi yang alah laktosa akan memberi tanda seperti berikut:

meragam atau menangis
cirit-birit, muntah atau sakit perut

KOMPONEN NUTRIENT UTAMA DALAM SUSU IBU & FORMULA BAYI BERASASKAN LEMBU
Umum perlu mengetahui, terdapat komponen nutrien utama dalam susu ibu dan formula bayi berasaskan susu lembu seperti dinyatakan oleh Doktor Bridget Young, seorang Penolong Profesor Alergi Pediatrik dan Imunologi di Sekolah Perubatan dan Pergigian Universiti Rochester:

KARBOHIDRAT – Laktosa adalah karbohidrat utama dalam susu ibu dan kebanyakan formula berasaskan susu lembu. Walau bagaimanapun, selalunya terdapat karbohidrat lain yang digunakan dalam formula bayi berasaskan susu lembu.
PROTEIN – Protein dalam kedua-dua susu ibu dan formula bayi berasaskan susu ialah whey dan kasein.
LEMAK – Biasanya, ini adalah campuran minyak sayuran yang membekalkan nutrisi yang serupa dengan asid lemak palmitik, oleik, linoleik dan linolenik dalam susu ibu.
VITAMIN & MINERAL – Zat besi adalah salah satu mineral penting dalam formula bayi kerana ia menghalang anemia. Terdapat juga banyak vitamin dan mineral lain dalam formula bayi, seperti kalsium dan asid folik.

DUA KEADAAN MENYEBABKAN BAYI TIDAK DAPAT MENCERNA LAKTOSA
Berikut adalah beberapa keadaan yang menyebabkan bayi tidak dapat mencerna laktosa:

KEKURANGAN LAKTASE KONGENITAL – Walaupun bayi biasanya tidak mempunyai jenis intoleransi laktosa yang sama seperti kanak-kanak dan orang dewasa yang lebih tua, terdapat penyakit genetik yang sangat jarang disebut. Ia dipanggil sebagai kekurangan laktase kongenital yang menyebabkan mereka tidak dapat mencerna laktosa.
GALACTOSEMIA – Satu lagi keadaan genetik yang jarang disebut yang menyebabkan bayi tidak boleh mencerna laktosa.

Dalam sebuah kajian Akademi Pediatrik Amerika (APP), hanya bayi dengan alergi protein susu lembu atau galactosemia akan memerlukan formula laktosa bebas.
Ada segelintir bayi mempunyai galactosemia tidak tahan dengan galaktosa iaitu gula yang menjadikan laktosa. Jadi, ini sangat membahayakan kesihatan bayi. Jika diteruskan memberi susu yang tidak boleh diterima badan, bayi mungkin akan lebih sakit.
Selalunya akan ada ujian darah bagi bayi yang baru lahir di hospital, biasanya untuk menguji galactosemia dan akan dinasihatkan oleh doktor tentang cara untuk merawatnya.
Bayi yang mempunyai alergi susu akan menunjukkan gejala seperti:

Kolik
Kegagalan untuk berkembang dan membesar
Cirit-birit berdarah

5 JENIS SUSU TANPA LAKTOSA
1. ISOMIL PLUS

Si manja berusia 1 tahun ke atas yang mengalami cirit-birit dan alahan protein susu lembu sesuai diberikan susu ini.

Formula bayi berasaskan soya.
Sesuai kanak-kanak berumur 1 tahun ke atas.
Mesra vegetarian dan halal.
Kaya dengan nutrien seperti DHA, AA, FOS dan Lutein untuk perkembangan bayi.

2. DUMEX DUPRO LACTOSE FREE

Dicipta khas untuk bayi yang tidak mempunyai daya toleransi terhadap laktosa.
Mengandungi lima zat penting yang diperlukan bayi: protein, DHA, vitamin A, karbohidrat serta kalsium yang tinggi.

3. KARIHOME INFANT FORMULA

Telah diformulasikan dengan menggunakan susu kambing.
Sangat senang cerna.
Kandungan laktosa kurang daripada susu lembu.
Sesuai diambil buat bayi yang mempunyai intoleransi laktosa yang sederhana.

4. NESTLE NANHA TAHAP 1

Merupakan formula susu lembu buatan Switzerland premium yang direka untuk membantu alahan bayi.
Mudah dicerna.
Bersifat hipoalergenik.
Dapat membantu bayi yang terdedah kepada alahan dan sensitiviti.

Sekiranya ibu atau ayah memang mempunyai alahan atau ‘lactose intolerant’, boleh bersiap sedia untuk membeli susu yang bersesuaian kerana kemungkinan besar ia boleh terjadi kepada si manja anda juga.
5. FORMULA BAYI EQUIFINA ORGANIK BELLAMY

Sesuai untuk bayi yang baru lahir atau berumur 0-12 bulan.
Membantu sistem pencernaan dan menyerap secara lembut bagi mengurangkan refluks asid.
Diperbuat daripada susu lembu organik yang diperakui oleh NASAA.
Dihasilkan mengikut piawaian makanan Australia yang ketat.

Sumber: Motherhood / Milk Drunk


9 Cara Atasi Anak Suka Berkepit. Pantang Letak, Menangis!

Tentu ramai ibu ada anak yang begini ragamnya, bukan? Bagi kebanyakan wanita yang juga ‘first-time-mother’, perkara ini tentu amat memenatkan sehingga ada yang mengalami kemurungan. Percayalah, hanya anda yang tahu bagaimana kelam-kabutnya keadaan sampai tiada masa untuk diri sendiri!
Mengapa Anak Enggan Berpisah?
Mengikut istilah kesihatan, perkara ini dikenali sebagai ‘separation anxiety’. Ia boleh berlaku kepada bayi seawal 7 bulan, iaitu ketika bayi sudah mula mengenal kehadiran ibunya. Keadaan ini paling sering berlaku kepada bayi sekitar 10-18 bulan dan ada yang berlarutan sehingga ke peringkat kanak-kanak.

Anak suka berkepit
Anak sentiasa inginkan perhatian
Antara sebab utama berlakunya keengganan mereka untuk berpisah daripada ibu atau penjaga mereka ialah:

a) Hubungan yang erat
Hubungan emosional yang erat antara anda dan anak anda kadangkala boleh berpunca daripada masa yang diluangkan untuknya – sama ada terlalu banyak atau terlalu sedikit. Di dalam fikirannya, dia berasa perlu untuk berkepit dengan anda ada kerana selesa dan tidak mahu kehilangan anda.

b) Bayi tidak faham konsep ‘masa’ dan ‘kekal’
Sesetengah anak kecil masih belum memahami konsep masa dan objek yang berkeadaan ‘kekal seperti dalam situasi berikut:
Konsep masa: Anda berlalu keluar dari tempat dia berada untuk mendapatkan telefon. Dia mula gelisah kerana menyangkakan bahawa anda telah keluar buat masa yang lama.
Konsep kekal: Semasa bermain, mereka menyangka mainan yang kita sorokkan dalam genggaman tadi sudah ‘hilang’.
c) Anak yang sensitif
Anak yang sebegini merasakan bahawa dia sudah merindui anda walaupun anda hanya pergi sebentar. Ini adalah reaksi daripada kefahamannya yang agak matang terhadap persekitaran.

Berapa Lamakah Keadaan Ini Akan Berterusan?
Foto Kredit: themominmemd.com
Jangan risau, biasanya keadaan ini hanyalah bersifat sementara. Jika anda cepat mengenalpasti punca kegelisahannya, lebih cepatlah dia kurang berkepit dengan anda. Anda juga harus konsisten dalam mengajarnya menjadi lebih berdikari tanpa anda di sisi.
Walaubagaimanapun, setiap anak berbeza dan mungkin ada sesetengahnya mengambil lebih masa untuk menyesuaikan diri dengan perpisahan.
Tips Menghadapi Anak Kecil Yang Suka Berkepit
1. Jangan memaksa
Dalam mengatasi masalah ini, jangan sesekali memaksa mereka. Ini kerana, dia mungkin akan berasa lebih takut dan gelisah kerana menyangka anda akan membuat sesuatu yang lebih ekstrim nanti!
Kata kunci yang paling penting ialah bersabar dan curi peluang untuk berehat sebanyak-banyaknya apabila bayi anda tidur. Tanpa rehat yang cukup, emosi menjadi tidak stabil dan anda akan cepat melenting.
2. Mulakan latihan dengan langkah yang paling mudah
Semasa di dapur, cuba berteriak memanggil namanya atau menyanyi lagu kegemarannya. Walaupun kedengaran janggal, ia adalah langkah pertama untuknya belajar bahawa dia masih akan selamat walaupun anda tiada di sisi.
Anda juga boleh bermain ‘cak’ atau ‘peekaboo’ dengan menghilangkan diri ke bilik buat seketika. Melatihnya dengan bermain objek juga dapat membantu kefahamannya tentang konsep ‘kekal’. Cara ini dapat membantu bayi anda memahami bahawa sesuatu yang tidak nampak tidak semestinya ‘hilang’.
3. Cuba biarkan mereka berseorangan
Seronok bila tengok ‘baby’ kita ‘happy’
Sebelum cuba memperkenalkan bayi dengan orang lain, cuba biasakan mereka main berseorangan. Biarkan dia mengejar permainan yang bergerak, membelek jari kakinya, ‘bercakap’ sendiri, atau termenung memandang siling apabila bangun dari tidur.
Proses ini akan menggalakkan anak anda menjadi lebih yakin diri dan berdikari. Memang waktu-waktu comel ini akan membuatkan anda berasa cenderung untuk mencium atau mendukungnya! Maka bertahanlah, dan cuba mengintip dari jauh sahaja.
4. Tinggalkan seketika dengan suami atau penjaga
Foto Kredit: parentdish.ca
Jika bayi sudah mula faham ketiadaan anda, anda bolehlah meningkatkan ‘masa pemergian’ anda secara berperingkat. Dalam hal ini, anda perlu tabahkan hati jika mendengar tangisannya buat pertama kali semasa ditinggalkan bersama suami. Jangan terus datang, sebaliknya beri peluang kepada suami anda untuk menenangkannya.
Jika masih tidak berjaya, barulah anda kembali mendapatkannya dengan wajah ceria. Ini penting kerana dia akan mendapat isyarat positif bahawa tiada apa yang patut dirisaukan.
5. Jangan ambil masa terlalu lama semasa mengucapkan ‘selamat tinggal’!
Jika anda dalam proses untuk menghantarnya ke pengasuh atau pusat jagaan, waktu normal untuknya berasa selesa adalah sekitar 2 minggu. Oleh itu, ambil masa untuk relaks dan pastikan anda tidak terburu-buru.
Kami faham perasaan anda yang panik dan risau apabila pertama kali menyerahkan bayi dalam jagaan pengasuh atau taska. Tetapi, anda tidak boleh menunjukkan kesedihan atau kerisauan tersebut. Sebenarnya anak kecil anda dapat membaca gerak badan anda dan mentafsirkan isyarat ‘tidak selamat’.
Cuba lakukannya dengan ringkas dan cepat. Peluk dan cium mereka sambil berkata “Jumpa petang nanti, ya. Mama sayang kamu!” Cukup. Ucapan berjela hanya akan membuatnya berasa semakin gelisah!
6. Jangan mengelat!
Jadikan rutin untuk memberitahu mereka setiap kali anda mempunyai urusan seperti mahu ke tandas atau mengambil sesuatu dari bilik.
Berdasarkan pengalaman peribadi, anak saya berkelakuan lebih tenang untuk ditinggalkan dengan penjaga apabila saya memberitahunya yang saya akan pergi ‘kerja’ esok. Jangan hilang secara senyap apabila dia sedang leka bermain, ya!
7. Bacakan buku cerita yang sesuai
Cara-cara lain termasuklah menunjukkan foto-foto, video, atau membacakan buku cerita yang sesuai dengan tema ‘separation anxiety’.
Antara buku cerita yang terdapat di pasaran ialah:

‘Llama Llama Misses Mama’ oleh Ann Dewdney
‘Mama Always Comes Home’ oleh Karma Wilson
‘Owl Babies’ oleh Martin Waddell

8. Gunakan penggendong atau ‘stroller’ apabila perlu
Usah membazir beli stroller harga sampai beribu-ribu ringgit
Terdapat hari-hari tertentu yang serba tak kena di mana bayi anda langsung tak benarkan anda buat apa-apa selain duduk dengannya!
Ya, inilah masanya anda menggunakan ‘perisai’ ajaib! Kedua-dua benda ini bukan sahaja berguna di luar rumah, malah ramai juga ibu yang mengenakannya di dalam rumah.
Mungkin ada yang terfikir sama ada anda akan memanjakan bayi jika mereka mengikutkan sangat kemahuan mereka. Namun, bagi bayi yang baru berusia setahun dua, dakwaan ini tidak boleh diterima pakai.
9. Solat di depan anak kecil
Foto Kredit: wikipedia.com
Bagi ibu Muslim, tidak perlu kekok untuk bersolat di depan anak kecil walaupun mungkin anda akan terganggu dengan tangisannya. Jangan sekali-kali merasakan solat itu menyusahkan walaupun mempunyai bayi yang asyik mahu berkepit.
Sebaliknya, bersolat sedikit sebanyak membantu kita dan anak kecil mendisiplinkan diri. Selain itu, ia juga merupakan contoh terbaik untuk mengajar anak solat sejak kecil.
Jika anak kecil merangkak di hadapan anda, anda boleh merangkulnya dan meletakkannya di tepi. Panduan bersolat sambil mendukung bayi boleh dirujuk di laman web JAKIM.
Setiap Anak Unik
Foto Kredit: chicagotribune.com
Walaupun anda merasakan fasa berkepit ini tidak akan berakhir, percayalah ia akan menjadi lebih semakin mudah. Yang penting, beri ruang pada diri anda dan si kecil untuk saling memahami supaya anda berdua boleh bertolak ansur. Setiap anak mempunyai ciri yang unik dan pasti anda akan merindui saat-saat bersamanya apabila dia besar nanti!


Risau Bayi Kuat Menggeliat & Meneran Sampai Muka Merah. Ini 5 Perkara Ibu Ayah Nak Tahu

“Eh, asyik meneran dan menggeliat je baby ni sampai merah-merah mukanya . Nak kata sembelit tu tak juga. Kesian pulak tengok. Ada apa-apa yang tak kena ke?”
Sebagai ibu bapa, kita memang mudah risau bila tengok bayi asyik meneran dari tadi. Gaya menggeliatnya pun nampak macam tak selesa. Sakit perutkah? Sembelitkah? Atau memang normal untuk bayi baru lahir berkelakuan begini?

Mari kita ketahui beberapa perkara yang berkaitan tabiat ini dan adakah ianya membimbangkan.
5 Perkara Ibu Ayah Nak Tahu Tentang Bayi Yang Kuat Meneran & Menggeliat
1. Kenapa Bayi Baru Lahir Menggeliat & Meneran?
Menurut laman web kesihatan HealthLine.com, biasanya bayi meneran kerana mereka sedang belajar untuk mengawal pergerakan usus. Bayi baru lahir belum biasa merelakskan lantai pelvik mereka di samping menggunakan tekanan abdominal untuk menggerakkan najis dan gas melalui sistem tertentu.

Oleh kerana otot mereka masih belum cukup kuat, mereka menanggung proses ini dengan diafragma yang menekan pada kotak suara (glottis). Proses inilah yang menyebabkan bayi membuat bunyi seolah-olah meneran dan menggeliat. Gejala ini dikenali sebagai Grunting Baby Syndrome (GBS) dan ia adalah sesuatu yang normal.

2. Sampai Bilakah Bayi Akan Meneran & Menggeliat?
Gejala ini sepatutnya akan berkurangan apabila bayi semakin besar. Setiap bayi berbeza. Namun dalam kebanyakan kes, bayi akan kerap meneran dalam bulan pertama setelah lahir.
Setelah beberapa minggu, bayi akan mula memahiri cara untuk mengkoordinasikan pergerakan najis. Sedikit demi sedikit, mereka akan kurang meneran dan tabiat ini akan hilang dengan sendirinya.
Foto Kredit: verywell.com
3. Risau Tengok Muka Sampai Merah-merah. Adakah Bayi Sedang Kesakitan?
Bila bayi anda tak menangis atau marah atau kesakitan ketika meneran atau mengeluarkan gas, ini bererti bayi anda tidak terganggu. Walaupun bayi meneran hingga wajahnya menjadi kemerahan, namun setelah beberapa ketika bayi anda kembali gembira aktif dan gembira, ia juga menunjukkan bahawa ia bukanlah masalah besar yang perlu anda risaukan.
Walaubagaimanapun, jangan keliru antara Grunting Baby Syndrome (GBS) dengan sembelit atau kembung. Selagi bayi anda dapat membuang najis seperti biasa setiap hari, anggaplah mereka sedang belajar mengkoordinasikan sistem pencernaan dan pembuangan najis mereka dengan efektif.
Orang tua-tua kata, ini adalah proses bayi untuk ‘membesar’.

4. Adakah Saya Perlu Berbuat Sesuatu?
Sebenarnya, satu-satunya cara untuk bayi anda menghilangkan proses meneran dan menggeliat ini adalah dengan belajar membuang air besar dengan cara yang betul. Mereka perlu merelakskan anusnya dalam masa yang sama menekan dengan abdomen untuk mengeluarkan najis atau gas.
Sekiranya anda mengesyaki bayi anda sembelit atau kembung, anda boleh membantu bayi dengan menyendawakannya, memperbaiki posisi semasa menyusu, atau mengurut bayi dengan lembut, memberi mandian hangat atau menggerak-gerakkan kaki bayi seperti mengayuh basikal.

5. Tanda-tanda Serius Yang Perlu Diperhatikan
Jika anda berasa tak sedap hati, anda boleh membawa bayi anda berjumpa doktor, terutamanya jika anda menemukan tanda-tanda berikut pada bayi:

Bayi tidak dapat membuang air besar selama beberapa hari
Bayi buang air besar berdarah
Bayi bernafas dengan laju, muntah-muntah
Bayi tidak menyusu secara normal
Bayi menangis berterusan dan tidak dapat ditenangkan
Perut bayi kelihatan kembung dan tidak boleh mengeluarkan gas
Demam, terutamanya pada bayi berusia bawah 3 bulan

Foto Kredit: rcemlearning.co.uk
Ia Adalah Sebahagian Proses Untuk Kesihatan Bayi
Kadang-kadang kita yang naik letih dan agak takut juga bila tengok anak asyik meneran. Tapi selagi bayi anda nampak sihat, aktif, gembira dan menyusu dengan baik, gejala ini bukanlah tanda sebarang penyakit.
Bahkan, ia sebenarnya mempunyai tujuan penting dalam membantu bayi belajar mengkoordinasikan sistem tubuhnya dengan efektif. Namun sekiranya anda tetap risau, bertanyalah dengan doktor anda untuk mendapatkan kepastian.


Bayi Ini Baru Lahir, Tak Sangka Dia Menangis Bila Di Jauhkan Dari Ibu. Bila Dekat, Diam Pula. Sungguh Ajaib Kasih Sayang Ibu!

Bila perhatikan betul-betul, jururawat cuma mahu mendekatkan bayi pada ibunya, berjumpa pertama kali. Lihat reaksi bayi itu, bila dekat dengan ibunya, diam sahaja. Bila dijauhkan, menangis. Bagaikan ada tarikan kasih sayang, tidak mahu berpisah dengan ibunya.
Subhanallah, kuasa Allah.


Umur Baru 7 Bulan, Bayi Belajar Berenang Bagai ‘Pro’

Bayi Belajar Berenang
Bayi ini namanya Oliver Spear, umur 7 bulan dan baru belajar berenang. Bukan setakat itu, Oliver juga pandai menyelam dalam air!
Untuk seseorang yang cinta dengan air, menonton anak kecil belajar berenang adalah satu pengalaman yang menggembirakan. Mengikut pemilik video asal, Oliver mula diperkenalkan dengan air ketika berusia 12 minggu. Ia sebagai sebahagian daripada program latihan berstruktur yang membolehkan kakak Oliver, iaitu Gracie untuk mendapatkan lencana 100 meter jarak semasa beliau masih berumur 3 tahun.

Sejak lahir lagi, bayi mempunyai refleks semula jadi untuk menutup injap nafas mereka. Percayalah, mereka tidak akan tenggelam dalam air. Namun, melainkan selalu dilatih,  biasanya mereka akan lupa ‘skill’ semulajadi tatkala mereka mencapai umur 6 bulan.

Amaran: Pastikan anak anda belajar berenang dengan pusat renang berdaftar dan tenaga pengajar yang mempunyai sijil dan kelayakan. Jangan cuba-cuba ajar sendiri.


Bayi Berisiko Mati Mengejut Bila Terdedah Dengan Asap Rokok, Awas!

Umum mengetahui bahawa, asap rokok mahupun sisa rokok memberikan kesan bahaya kepada kesihatan tubuh badan manusia terutamanya bayi berikutan ketahanan imun badan yang agak rendah berbanding golongan dewasa.
Berdasarkan laporan berita Kosmo, elakkan bayi daripada perokok kerana kajian menunjukkan bayi terdedah dengan asap rokok dan sisa rokok berisiko tinggi untuk mati mengejut atau Sindrom Kematian Bayi Mengejut (SIDS).

Baca juga: Tujuh Sebab Kenapa Perlu Beri Anak Minum Air Kelapa Tiap Minggu, Sedapnya!
JAUHI BAYI DARIPADA PEROKOK!
Gambar hiasan: Pa&Ma.

Perkara tersebut adalah antara langkah bagi mencegah bayi daripada SIDS seperti dikongsikan oleh pegawai perubatan swasta, Dr. Ahmad Samhan pada media sosialnya.

Menerusi perkongsian beliau, kematian mengejut tersebut tidak dapat dijangka dan sindrom itu biasa berlaku pada bayi berusia lingkungan satu bulan hingga setahun.
ELAKKAN BAYI TIDUR MENIARAP & MELETAKKAN MAINAN LEMBUT DI ATAS KATIL
Katanya, langkah lain ialah elakkan tidur dalam posisi meniarap kerana kemungkinan bayi tertutup hidung dan mulut sangat tinggi malah, mereka masih tidak kuat untuk menukar posisi jika lemas.
“Elakkan tidur di atas tilam dan cadar lembut kerana akan membuatkan bayi tenggelam dari paras selamat dan berkemungkinan akan terbenam mukanya.
“Selain itu, elakkan meletakkan mainan lembut (soft toys) di atas katil. Ini akan menyebabkan kemungkinan boleh menutup muka bayi ketika tidur,” katanya.
Gambar hiasan: BubblyNotes.
ELAKKAN BAYI  TIDUR DENGAN KANAK-KANAK LAIN & MEMAKAI PAKAIAN BERLAPIS
Beliau berkata, selain itu, elakkan bayi daripada memakai pakaian berlapis ketika tidur kerana boleh menyebabkan suhu badan menjadi tinggi ekoran sekali gus menambah risiko SIDS.
“Seterusnya, elakkan bayi tidur dengan kanak-kanak lain kerana berkemungkinan dihempap tanpa sedar. Dalam masa sama, menyusu badan anak dapat mengurangkan risiko SIDS sebanyak 50 peratus.
“Jika bayi mengalami masalah jangkitan salur pernafasan, segera dapatkan rawatan doktor. Ibu bapa perlu beri lebih perhatian pada bayi yang pramatang kerana risiko SIDS sangat tinggi,” katanya.
Sumber: Kosmo


Anak Kecil Memang Comot Kalau Makan Sendiri. Tapi Ini 5 Perkara Penting Yang Mereka Belajar

“Ish… Habis berterabur makanan dekat lantai ni. Orang suruh makan, dia buat sepah. Kalau kita suap, asyik nak mengelak saja. Kenapa suka comot-comot macam ni, sayang?”
Ada sesetengah anak kecil memang teruja bila nampak makanan. Tapi, mereka bukannya nak makan sangat. Sebahagian besar makanan habis disepahkan. Sedikit saja yang masuk dalam perut.

Sebelum anda ‘naik angin’, tahukah bahawa sebenarnya proses bermain makanan sebenarnya mempunyai kaitan dengan perkembangan dan pembelajaran bayi?
5 Manfaat Yang Anak Kecil Belajar Semasa ‘Bermain’ Makanan
Walaupun rasa nak marah, berikut adalah beberapa kelebihan yang dipelajari oleh anak semasa bermain makanan.

1. Menguasai Bahasa Dengan Pantas
Dalam sebuah jurnal Developmental Science, para pengkaji mendapati bahawa anak kecil yang suka bermain makanan – menyepahkan, menggigit, memicit, mengacau, merasa, dan ‘mencomotkan’ diri dengan makanan tersebut dilihat lebih cepat mempelajari perkataan.

Perkataan yang dipelajari ini terutamanya berkaitan dengan makanan atau sifat makanan tersebut. Secara amnya, peningkatan kosa kata ini membantu mereka menguasai bahasa dengan lebih pantas dan tepat, berbanding anak kecil yang tidak bermain dengan makanan.
Foto Kredit: koodakonline.com
2. Dapat Mengenal Lebih Banyak Saiz Dan Bentuk Objek
Kajian juga membuktikan bahawa anak kecil mampu mengenalpasti objek dengan lebih tepat kerana kesemua deria diaktifkan apabila anak kecil memasukkan sesuatu ke dalam mulut mereka.
Contohnya, objek yang mudah seperti cawan dan epal mungkin mudah untuk dikenalpasti oleh kebanyakan anak kecil. Tetapi, bahan yang mudah berubah sifat mungkin lebih sukar diteka apabila ia berubah bentuk dan dipelbagaikan dalam hidangan – contohnya oatmeal, bubur, sup, dan susu.
Oleh itu, apabila anak kecil selalu meneroka tekstur makanan ini dengan tangan, lidah, hidung, dan mata mereka, lebih cepat untuk mereka belajar mengenalinya dengan tepat.
Foto Kredit: today.com
3. Bijak Membezakan Sifat Objek
Selain daripada belajar untuk mengenalpasti, satu lagi kemahiran yang dipelajari secara tidak langsung adalah membezakan sifat sifat satu makanan dengan makanan yang lain.
Hanya melalui merasa, membaling, mencucuk, menggigit, atau menghidu makanan ini mereka dapat menghargai tekstur sesebuah objek secara menyeluruh. Proses belajar ini juga dikatakan lebih pantas berlaku bagi anak kecil yang makan sendiri di kerusi khas mereka atau highchair. Ini kerana, mereka berasa selesa dan tidak rasa terhalang untuk menyepahkan makanan di ‘kawasan mereka’ tersebut.

4. Mengikis Tabiat ‘Picky Eating’
Dalam Journal of the Academy of Nutrition and Dietetics pula, sifat ‘comot’ yang ada pada anak kecil semasa makan ini sebenarnya membantu mereka untuk menjadi seseorang yang adventurous dan berani mencuba pelbagai hidangan baru.
Anak-anak yang ‘comot’ ini juga didapati lebih cenderung untuk makan secara seimbang – termasuklah buah-buahan dan sayuran. Maka tidak hairanlah kenapa pakar kesihatan menyarankan anak-anak kecil yang kurang berat badan supaya diberi peluang untuk makan sendiri atau ‘bermain’ dengan makanan.
www.today.com
5. Perkembangan Kognitif Jangka Masa Panjang
Akhir sekali. di sebalik tabiat ‘meneroka’ makanan ini juga, ia memberi pendedahan kepada cara mereka belajar dan memproses maklumat serta menggalakkan otak mereka berfikir untuk menyelesaikan masalah.
Semua pembelajaran awal yang terlibat ini berkait rapat dengan perkembangan kognitif yang lebih baik pada masa akan datang.
Foto Kredit: zt.ridna.ua
Jangan Marah Ya Mama!
Jadi, ibu-ibu jangan terlalu risau kalau anak suka menumpahkan makanan kerana semua proses ini membantu mereka menjadi fast learner, seperti yang dijelaskan dalam penelitian oleh Universiti Iowa.


Bayi Sebelah Kiri Cuba Gigit, Yang Sebelah Kanan Cuma Ketawa. Lihat Aksi Comel Mereka!

Tengok aksi bayi ini bermain sesama mereka pun sudah buat kita tersenyum lebar tanpa sedar. Tonton sekali tidak cukup, pasti anda akan ulang kembali video ini kerana aksi mereka terlalu comel.


5 Cara Paling Sesuai Menjawab Soalan “Mama, Bayi Datang Dari Mana?”

“Mama, macamana adik boleh ada dalam perut Mama? Kenapa lelaki ‘punya’ tak sama dengan perempuan ‘punya’? Bayi datang dari mana?”
Pening juga nak memikirkan jawapan yang sesuai untuk anak kecil ini. Mana tidaknya, kita tak mahu dia fikirkan yang bukan-bukan, tapi kita juga tak mahu menyembunyikan proses biologikal yang berlaku agar mereka dapat memahaminya.

Pada masa yang sama, soalan ini juga menunjukkan tingkat kematangan usianya dan sifat ingin tahu yang semulajadi.
Jadi, sebagai ibu bapa, bagaimanakah cara terbaik memperkenalkan pendidikan seksual anak yang belum matang?

Foto Kredit: ckphu.com

5 Cara Paling Sesuai Untuk Jawab Soalan “Mama, Bayi Datang Dari Mana?”
Berikut adalah cara yang boleh dipraktikkan untuk menjawab soalan “Bayi datang dari mana?” atau soalan-soalan lain yang sewaktu dengannya.
1. Sesuaikan Kefahaman Mereka
Sejak usia awal kanak-kanak atau digelar ‘toddler’ kebanyakan daripada mereka sudah bijak melontarkan pertanyaan ringkas tentang dari mana datangnya bayi, lebih-lebih lagi jika anda sedang mengandungkan adiknya.
Namun, seiring dengan kefahaman mereka, anda biasanya boleh menjawab: “Bayi datangnya daripada perut Mama.”
Lihat reaksi mereka dan biasanya mereka akan cukup berpuas hati dengan jawapan tersebut. Namun, jika mereka bertanya lagi, anda boleh memberitahu mereka bahawa ia berasal daripada sebiji benih, sama seperti pertumbuhan pokok.
Foto Kredit: bendraukime.lrytas.lt
2. Beritahu Perkara Sebenar
Pada usia prasekolah contohnya, anak-anak mahu mengetahui lebih daripada sekadar “bayi berasal dari perut Mama”. Hal ini adalah normal dan kita tidak patut memarahi mereka apabila mereka mahu bertanya tentangnya.
Justeru itu, persoalan mereka patut dijawab dengan jujur. Dengan bersikap terbuka dengan mereka, anak-anak tidak akan berasa bersalah kerana bertanya perkara yang tidak sepatutnya. Ini boleh menimbulkan perasaan bingung apabila mereka cuba mencari jawapan sendiri, melalui sumber yang salah.
Foto Kredit: mumcentral.com.au
3. Gunakan Bahasa Yang Ringkas
Apabila anak sudah mula memahami lebih lagi, mereka mungkin akan mahukan jawapan yang lebih terperinci.
Maka, jawapan sebaiknya adalah lebih kurang begini: “Bayi berasal dari benih Papa dan Mama di dalam perut. Ia membesar menjadi bayi. Ada tempat istimewa dalam perut Mama yang dipanggil rahim.”
Setiap kali menjawab, fikirkan dahulu ayat anda sebelum menjawabnya dengan melulu. Kemudian, perhatikan kefahaman mereka sebelum menambah informasi. Jika mereka nampak berpuas hati, cukuplah setakat itu dahulu.
Foto Kredit: whattoexpect.com
4. Gunakan Bantuan Buku Bergambar
Untuk memudahkan pemahaman mereka, anda sudah boleh menjelaskannya dengan bantuan buku-buku sains kanak-kanak yang mempunyai gambarajah tentang organ manusia.
Pada usia prasekolah, anak-anak sudah mula menyedari seksualiti diri dan kadang-kadang bertanya mengapa alat sulit lelaki berbeza dengan wanita.
Seeloknya, pada usia ini anda sudah memberitahu nama anggota badan yang ‘sebenar’ seperti zakar, vagina, dubur, payudara, dan sebagainya. Ini penting supaya mereka berasa bertanggungjawab terhadap anggota badan masing-masing, dan tidak keliru dengan tubuh badan sendiri.
Melalui cara ini, anda juga dapat menerangkan jenis sentuhan yang patut mereka hindari.
Sebahagian bahan bacaan kanak-kanak terbitan Usborne dan DK Publishing
5. Jangan Tunjukkan Rasa Janggal
Jerome Kagan, profesor psikologi di Universiti Harvard menjelaskan bahawa intonasi dan nada anda bercakap sebenarnya memberi impak yang lebih besar berbanding jawapan anda.
Maka, jangan buat reaksi terkejut, marah, kelakar, atau pelik. Sebaliknya, terangkan dengan nada tenang, serius, dan jangan pamerkan ketidakselesaan ketika diskusi ini sedang berjalan.
Jika anda cemas dan terburu-buru menjawabnya, anda mungkin akan bercakap terlalu banyak sehingga mengelirukan si anak dan memberitahu informasi yang tidak sepatutnya.
Foto Kredit: haikudeck.com
Pentingnya Memperkenalkan Seksualiti Anak
Dalam masyarakat kita, pendidikan seks masih lagi dianggap ‘taboo’ atau tidak wajar diperkenalkan kepada anak kecil.
Namun, kita patut sedar betapa bahayanya jika mereka tidak diberi kesedaran tentang seksualiti masing-masing.
Biarpun ada yang menganggapnya memalukan, informasi ini penting untuk anak anda menghadapi realiti kehidupan seksual yang bakal ditempuhinya apabila meningkat usia.
Jika anda cemas atau memarahinya, mereka akan mula berasa ragu dengan jawapan anda dan timbullah keinginan untuk mendapatkan jawapan daripada sumber lain – yang tidak semestinya boleh dipercayai.
Jadi, “Bayi datang dari mana?”


Ada Tompokan Darah Pada Kemaluan Bayi Perempuan, Rupanya Ini Dipanggil ‘Mini Period’

“Darah apa dekat kemaluan bayi saya ni? Bayi datang period juga ke?”
Terkejut itu sudah pasti apabila si ibu secara tiba-tibanya melihat ada tompokan darah yang keluar dari kemaluan atau vagina bayi perempuan. Disangkakan luka namun ia merupakan darah yang keluar dari saluran sama yang akan mengeluarkan darah period. Apa yang berlaku?

Memang agak aneh tapi sebenarnya situasi ini memang boleh berlaku kepada beberapa orang bayi dalam peratusan yang rendah. Kalau nak tahu sebabnya, jom kita baca penjelasan daripada pakar.
Baca juga: Daftar Nama Anak Tanpa ‘Bin’ Atau ‘Binti’ Katanya Urusan Lagi Mudah…

ADA DARAH DEKAT VAGINA, BAYI DATANG PERIOD KE?

Neonatal menstruation atau dipanggil sebagai mini period berlaku apabila ada pendarahan daripada vagina bayi perempuan, yang boleh terjadi seawal usia dua atau tiga hari selepas bersalin. Ia berlaku disebabkan bayi itu lama terdedah kepada perubahan faktor hormon ibunya sendiri, seperti estrogen dan progesteron. Perkara ini juga dijelaskan oleh Dr.Izzat di laman Twitter miliknya.
Harini ada patient bawa baby girl (baru lahir). Ada bleeding sikit pada vagina baby tersebut. Macam period. Setelah diperiksa, saya boleh conclude;
1) Newborn baby girl, maybe ada some vaginal spotting – selalu mak-mak describe as period. Ini disebabkan pendedahan pada hormon estrogen ketika baby dalam uterus lagi. This is ok, and should pass in a few days.
2) ‘Mini puberty’ ini dianggap normal untuk baby girl, sejurus sahaja lepas lahir.
3) Kadang-kadang, these babies ada vaginal discharge, buah dada besar sikit even ada breast babies yang keluarkan susu. Bukan mak dia je keluarkan susu.
4) Perkara ni terjadi dalam 5 in 100 newborn baby girl, dan vaginal bleeding ini akan stop in few days – lepas body baby ini clearkan hormon estrogen tersebut dari badan.

Kalau babies, paling lambat seminggu untuk vaginal bleeding untuk stop. Kalau budak usia 2-3 tahun tetiba ada period, perlu diperiksa lebih lanjut. Tak normal. Ada satu dulu kes saya, budak ni masukkan foreign body (manik) dalam vagina dan sebabkan bleeding.
Kalau sudah diperiksa tiada local causes, non-accidental injury, juga sexual abuse, lazimnya kanak-kanak ni akan dirujuk pada paediatric endocrinologist (pakar hormon kanak-kanak) untuk lihat sebab precocious puberty – akil baligh sebelum waktunya.
Sumber: Twitter Dr.Izzat


Anak Kena Demam Kuning Risaunya Hati…Ini Jenis Makanan Ibu Menyusu Perlu Elakkan!

Bayi demam kuning atau Jaundis merupakan pengumpulan bilirubin dalam darah. Bilirubin adalah pigmen kuning yang dikeluarkan semasa pemecahan sel darah merah. Terlalu banyak pigmen ini menyebabkan kulit, mata dan gusi menjadi kuning.
Si kecil yang mengalami demam kuning, boleh disembuhkan dengan diet yang diamalkan ibu dan disalurkan melalui susu badan. Ini kerana, apa yang ibu masukkan ke dalam badan boleh memberi kesan kepada susu ibu.

Sebagai ibu yang menyusu badan, penting untuk memilih makanan berkhasiat dan mengelakkan makanan yang mungkin menyebabkan gangguan gastrousus kepada bayi baru lahir.
Baca juga: Zak** Tak Menegang Bila Bersama? Alamak! Mungkin Itu Petanda Anda Mati Pucuk…

BAYI DEMAM KUNING (JAUNDIS)
Gambar hiasan: GOLFX – Shutterstock.

PUNCA BAYI KUNING (JAUNDIS)
Bagi sesetengah bayi yang baru lahir, hati mereka tidak cukup matang untuk menyingkirkan lebihan bilirubin dalam aliran darah yang dikenali sebagai hiperbilirubinemia sehingga menyebabkan mata atau kulit bayi kelihatan kekuningan.
Jaundis pada bayi baru lahir boleh dirawat dengan fototerapi. Rawatan ini menggunakan lampu khas untuk menukar bilirubin kepada lumirubin, yang kemudiannya boleh dikumuhkan ke dalam hempedu atau air kencing bayi.
Dalam kebanyakan kes, jaundis akan muncul pada hari kedua atau ketiga selepas kelahiran bayi dan akan sembuh dengan sendirinya. Walau bagaimanapun, anda boleh membantu memulihkannya dengan memilih makanan yang terbaik.
BAYI DEMAM KUNING: INI JENIS MAKANAN IBU MENYUSU PERLU ELAKKAN
Sebagaimana terdapatnya makanan yang boleh dimakan untuk membantu memulihkan penyakit kuning bayi, terdapat juga makanan yang berfungsi sebaliknya.
Berikut merupakan beberapa jenis makanan yang anda ingin elakkan daripada ‘dihantar’ kepada bayi melalui susu ibu.
Gambar hiasan: GettyImages.
1. MINUMAN BERALKOHOL
Alkohol adalah toksik kepada kebanyakan tisu dalaman badan, termasuk hati. Penggunaan alkohol berlebihan boleh menyebabkan keradangan kronik, mengurangkan fungsi hati dan membawa kepada fibrosis.
Kebanyakan orang yang mengalami jaundis atau masalah hati lain harus mengelakkan alkohol sepenuhnya.
2. MAKANAN YANG TELAH DIPROSES & MASIN
Banyak makanan yang diproses dalam tin atau salai, terutamanya daging dan sayur-sayuran dalam tin, mengandungi bahan pengawet yang tinggi.
Pengawet ini biasanya merupakan berbentuk garam, seperti nitrat dan sulfat. Garam mengeringkan badan, menjadikan pencernaan dan metabolisme lebih sukar serta memberi tekanan pada hati.
Bahan makanan dengan 1.5 gram (g) garam setiap 100 g (atau 0.6 g natrium) atau lebih tinggi, dianggap tinggi garam.
3. LEMAK TEPU & TRANS SERTA MAKANAN SEGERA & BERMINYAK
Gambar hiasan: Google.
Makanan bergoreng, berminyak dan segera mengandungi jumlah lemak tepu dan trans yang tinggi yang sukar dihadam, terutamanya minyak sayuran separa terhidrogenasi.
Sesetengah produk tenusu termasuk keju, susu penuh (whole milk) dan yogurt penuh lemak, juga mengandungi tahap lemak tepu yang tinggi. Kajian menunjukkan bahawa orang yang mengambil sejumlah besar lemak tepu dan trans mengalami perubahan hati dan peningkatan rintangan insulin. Di mana, insulin membantu mengawal paras gula dalam darah dan membantu mencerna gula.
Pengambilan tinggi lemak tepu dan trans juga dikaitkan dengan obesiti dan kekurangan zat makanan, yang merupakan faktor risiko untuk keadaan hati termasuk jaundis.
Disyorkan untuk mengehadkan pengambilan lemak tepu kepada 5 hingga 6 peratus daripada jumlah kalori dan cuba mengehadkan atau mengelakkan lemak trans sama sekali.
4. GULA HALUS
Soda, makanan bakar, roti putih dan pasta semuanya mengandungi jumlah gula halus yang tinggi. Terlalu banyak gula dikaitkan dengan beberapa keadaan kesihatan yang menjejaskan fungsi hati, termasuk diabetes jenis 2 dan obesiti.
5. IKAN & KERANG MENTAH ATAU KURANG MASAK
Ikan dan kerang mentah atau kurang masak mungkin mengandungi toksin yang boleh merosakkan hati dan organ pencernaan lain. Terdapat juga risiko bahawa ia mengandungi virus, bakteria dan parasit yang boleh menjangkiti hati.
6. DAGING MERAH
Daging merah seperti daging lembu mengandungi tahap asid amino dan lemak haiwan yang tinggi. Malah ia juga sukar dihadam dan memberi tekanan pada hati yang rosak.
Kebanyakan kajian mencadangkan daging tanpa lemak, seperti ayam dan ikan. Malah, protein berasaskan tumbuhan seperti kekacang dan tauhu adalah sumber protein yang lebih mesra hati.
Sumber: Medical News Today / Uncustomary


Bayi Dilahirkan Mempunyai Saiz Tangan Sama Dengan Kuku Orang Dewasa, Hanya Berat 400 Gram

Saiz tangan bayi sama dengan saiz kuku orang dewasa. Itu keadaan bayi yang sangat kecil apabila dilahirkan ketika usia kandungan ibunya, 23 minggu.
Elsie kini berumur 11 bulan dilaporkan mempunyai berat hanya seberat 400 gram, apabila dia lahir 17 minggu lebih awal. Doktor memberitahu ibu bapanya, Katie dan Rob Hampson bahawa anak mereka mempunyai satu perempat (kira-kira 25 peratus) peluang untuk hidup.

Baca juga: [VIDEO] Padah Salah Posisi Menyusu Bayi, Anak Tersedak Sampai Keluar Susu Dari Telinga
BAYI DILAHIRKAN MEMPUNYAI SAIZ TANGAN SAMA DENGAN KUKU DEWASA

Ibu kepada dua anak itu berkata itu sangat mengerikan kerana dia tidak tahu sama ada dia akan kehilangan Elsie atau tidak.

“Saya hidup dengan yang tidak diketahui, jadi saya tidak boleh berehat atau menikmati kehamilan saya dan walaupun di hospital tidak ada jaminan dia akan hidup.
“Selepas kelahiran semula jadi pada Jun lalu, Elsie telah disimpan di NICU dengan ventilator selama hampir 70 hari,” ujarnya.

Katie sangat gementar dan tidak tahu sama ada dia akan bertahan. Kulitnya boleh dikatakan seperti lut sinar dan dia sangat kecil tetapi hampir lima bulan selepas dia dilahirkan, Elsie akhirnya mendapat kekuatan yang cukup untuk pulang ke rumah buat kali pertama.
Bayi itu kini lebih sihat. Katie, dari Rochdale, berkata, bayi itu mengatasi banyak perkara. Walaupun doktor atau jururawat tidak mempunyai harapan bahawa dia akan bertahan, tetapi dia seorang pejuang kecil. Kami sangat berbangga.

“Kakitangan Hospital Diraja Oldham adalah ‘malaikat’ sebenar. Mereka harus diiktiraf atas kerja menakjubkan yang mereka lakukan. Mereka menyelamatkan nyawa bayi saya,” katanya.
Sumber: Daily Star


Bayi Disahkan Positif Coronavirus Selepas 30 Jam Dilahirkan

Terbaharu, seorang bayi di bandar Wuhan yang dilanda wabak coronavirus telah didiagnosis dijangkiti virus itu hanya 30 jam selepas dilahirkan, media negara China melaporkan hari ini.
Bayi itu adalah yang termuda dicatatkan dijangkiti virus itu, yang telah mengakibatkan kematian hampir 500 orang sejak dikesan lewat tahun lalu.

INDIVIDU PALING MUDA DIREKODKAN

CCTV memetik pakar sebagai berkata, ia mungkin kes “penyebaran menegak”, merujuk kepada jangkitan yang disebarkan dari ibu kepada anak semasa kehamilan, bersalin atau serta merta selepas itu. Ibu bayi itu telah diuji positif terhadap virus itu sebelum beliau melahirkan.

Menerusi laporan CBS News, kes ini menjadikan bayi berkenaan sebagai individu paling muda direkodkan dijangkiti virus yang mengakibatkan kematian hampir 500 nyawa di negara itu. Bayi seberat 7 paun itu walau bagaimanapun tidak mengalami demam dan batuk sebaliknya mengalami sesak nafas. Hasil pemeriksaan X-ray juga mendapati beberapa simptom jangkitan selain terdapat keabnormalan pada fungsi hati.

IBU DISAHKAN POSITIF, JANGKIT DALAM RAHIM

Menurut pakar perubatan, sebelum melahirkan bayi berkenaan, si ibu disahkan positif coronavirus dan berkemungkinan bayi tersebut dijangkiti semasa dia di dalam rahim, semasa bersalin atau selepas bayi itu dilahirkan.
Agensi berita rasmi Xinhua Isnin lalu melaporkan bahawa seorang bayi yang dilahirkan minggu lalu oleh ibu yang dijangkiti telah diuji negatif.
Penyakit itu dipercayai muncul pada bulan Disember di pasar Wuhan yang menjual haiwan liar, dan tersebar dengan cepat apabila orang ramai melakukan perjalanan untuk percutian Tahun Baharu Cina pada bulan Januari.
Suruhanjaya kesihatan kebangsaan China semalam berkata, orang yang paling tua yang didiagnosis dengan virus itu berusia 90 tahun, dan 80 peratus kematian yang dilaporkan adalah pesakit berusia 60 tahun atau lebih tua.
Sumber : Berita Harian, CBS News


Doktor Kongsi Kesan Bayi Hisap Puting Kosong & Tabiat Hisap Jari

Puting kosong diperbuat daripada puting getah, plastik atau silikon. Ia mempunyai tiga bahagian iaitu puting memanjang, pelindung mulut, dan pemegang. Antara kebaikan puting kosong adalah menenangkan bayi atau membantu bayi mudah tidur.
Walau bagaimanapun, menghisap puting kosong akan menjadi satu masalah sekiranya tabiat ini berterusan sehingga gigi kacip kekal tumbuh. Terdapat juga beberapa kesan lain sekiranya bayi hisap puting kosong seperti yang dikongsi oleh Dr Azila Mohd Kasim di laman Facebooknya. Ikuti penerangan lanjut di bawah.

Baca juga: Ingatkan Tabiat Anak Gesel Gigi Sebab Gangguan Jin, Rupanya Sebab Ini…
KESAN BAYI HISAP PUTING KOSONG YANG RAMAI IBU BAPA TAK TAHU

Disebabkan gusi bayi masih lembut, tabiat menghisap puting terlalu kerap atau berterusan akan membuatkan tulang dan gigi hadapan mereka terbentuk mengikut bentuk puting. Kesan ke atas gigi kekal adalah seperti gigi jongang dan gigi hadapan menjadi jongang (overjet).

Ketika anak masih bayi tabiat hisap puting masih boleh dipertimbangkan lagi. Bagi bayi yang berumur setahun ke bawah, penggunaan puting tidak dianggap menjejaskan pembentukan gigi.
Namun puting kosong tidak harus diberikan kepada kanak-kanak selepas berumur setahun kerana pada masa itu pembentukan gigi telah bermula.
Selain menggunakan puting kosong, jangan biarkan bayi menghisap ibu jari. Tabiat ini juga akan menyebabkan masalah pembentukan gigi.
Kanak-kanak mungkin memerlukan rawatan ortodontik apabila dewasa kerana kesannya adalah sama seperti menghisap puting kosong (pacifier).

Tempoh terbaik adalah menghentikan tabiat hisap puting kosong dan hisap jari di awal usia anak kecil. Ini kerana tulang mereka masih dalam proses membesar. Berikut antara petua untuk membantu anak berhenti menghisap ibu jari:
1. Balut ibu jari.
2. Sapukan bahan yang rasanya tidak disukai oleh kanak-kanak seperti kuinin atau lada sulah pada ibu jari.
3. Beri pujian, ganjaran dan perhatian apabila anak anda tidak menghisap ibu jari.
4. Pastikan anak anda sibuk dengan aktiviti seperti menyanyi dan bermain muzik supaya lupa untuk menghisap jari.
5. Libatkan anak dengan aktiviti yang melibatkan pergerakan tangan. Contoh: alat permainan.
6. Dapatkan khidmat nasihat pakar sekiranya tabiat ini berterusan sehingga gigi kacip kekal tumbuh (berumur 7-8 tahun).
Ibu bapa di luar sana pastikan ambil tahu tentang ilmu pergigian kanak-kanak ini agar lebih ramai cakna kesan puting kosong dan tabiat menghisap ibu jari.
Sumber: Facebook Dr Azila Mohd Kasim


Jangan ‘Bersama’ Suami Isteri, Kalau Bayi Masih Belum Tidur

1. Pernahkah anda terfikir, kalau bayi masih terjaga dan anda suami isteri terus ‘bersama’ di atas katil, dia akan ingat peristiwa itu?
2. Pernahkah anda terfikir, bagaimana bayi boleh mengingat buku cerita yang anda bacakannya dua hari lepas?

3. Pernahkah anda berasa hairan apabila tiba-tiba anak kecil meminta anda membelikan barang mainan yang anda janjikan minggu lepas?
4. Pernahkah anda terfikir sama ada mereka boleh mengingat apa yang berlaku dalam bilik tidur pada waktu malam?

Foto Kredit: INTELLIGENT LIFE MAGAZINE MAY / JUNE 2012

Mungkin bayi atau anak kecil anda belum boleh bertutur dengan baik atau belum pandai menunjukkan pelbagai ekspresi. Tetapi, mereka sebenarnya mempunyai keupayaan untuk mengingat sejak dalam kandungan!
Walaubagaimanapun, ianya berlaku secara beransur-ansur dan prosesnya tidak sama seperti orang dewasa. Sebab itulah, kita tidak dapat mengingat apa-apa memori tentang zaman bayi kita dahulu.
Peringkat Perkembangan Ingatan Bayi
a. Peringkat Awal kelahiran
Sejak awal kelahiran, bayi berupaya merekodkan beberapa perkara yang perkara yang berlaku. Namun ianya berlaku secara tidak sedar. Jika anda perasan, bayi sudah mula kenal dengan bau dan suara anda dalam beberapa hari pertama lagi. Sebab itulah, banyak saranan yang menganjurkan kita bercakap dengan bayi sejak dalam kandungan lagi!
b. Peringkat 9 bulan
Walaupun bayi sebenarnya dapat mengenali wajah ibunya dalam minggu pertama kelahiran, tetapi jangka memori bayi pada ketika ini adalah singkat. Menurut laporan ABC News, bayi yang berusia kurang daripada 9 bulan masih mempunyai kesukaran untuk menyimpan memori jangka masa panjang.
Pada saat inilah selalunya bayi mula berasa ‘takut’ dan menangis apabila ibunya tiada di sisi. Ianya berlaku kerana bayi sudah mula ‘ingat’ bahawa ibunya ada sebentar tadi. Sedangkan bayi yang lebih kecil tidak banyak masalah jika ditinggalkan sebentar bersama orang asing seperti pengasuh. Fakta ini juga barangkali menjadi kelegaan bagi kebanyakan ibu bapa yang mengambil anak angkat.
Selain itu, kita amat digalakkan untuk membacakan buku atau ayat-ayat suci untuknya seawal usia ini. Dengan usaha yang konsisten, ramai ibu bapa yang kagum dengan kebolehan menghafal anak mereka.
c. Peringkat 2 tahun
Sebelum menginjak usia 2 tahun, bayi sudah mula mampu mengingat beberapa yang berlaku dalam aktiviti hariannya bermain ‘cak’ atau ‘peekaboo’. Mereka sudah mula faham bagaimana permainan itu berfungsi, bukan? Malah, ingatan mereka akan bertambah cekap apabila perkara yang sama sentiasa diulang setiap hari.
Apabila bayi sudah mula bercakap, anda pasti berasa lebih terkejut apabila mereka dapat meniru percakapan atau perbuatan anda seperti bercakap di telefon. Walaupun belum dapat mengucapkan perkataan dengan jelas, namun gaya dan intonasinya cukup meyakinkan!
Jika anda rajin membacakannya buku, anda akan mula lihat hasilnya ketika ini. Ternyata mereka sudah mampu menyambung cerita yang dibacakan oleh ibu bapa mereka!
Adakah Bayi Trauma dengan Peristiwa yang Boleh Diingat?
Melalui contoh-contoh yang dinyatakan di atas, kita dapat fahami bahawa memori bayi pada awal  usia sememangnya tidak dapat diingat sehingga dewasa. Ini kerana kotak simpan memori jangka panjang masih belum berkembang sepenuhnya. Tetapi, semua memori jangka pendek ini amat penting untuk membantu perkembangan fizikal dan mental.
Namun, sekiranya bayi anda pernah terjatuh atau dimarahi, ia tidak menjejaskan emosi jangka panjang mereka. Menurut The Daily Beast, ingatan bayi atau anak kecil adalah seperti saintis. Mereka memerlukan data yang cukup untuk diproses sebelum dapat membuat kesimpulan.
Oleh itu, mereka tidak akan terkesan dengan satu peristiwa sahaja. Walau bagaimanapun, jika ia berlaku setiap hari, sudah tentu mereka akan berasa tertekan!
Bilakah Bayi Boleh Mula Menyimpan Memori Jangka Panjang?
Apabila bayi anda mula menginjak usia 2 atau 3 tahun, ibu bapa mula lebih ‘berhati-hati’ dengan perbuatan dan percakapan kerana takut ‘diajuk’ oleh anak kecil. Kadang-kadang ibu bapa yang tidur bersama bayi tidak boleh lari daripada memikirkan, “Adakah mereka mampu mengingat peristiwa di bilik tidur pada malam hari?”
Menurut saintis, walaupun tiada usia yang tetap bagi setiap bayi mula mendapat memori jangka panjang, ia dijangka dapat berlaku selengkapnya pada usia 3 tahun.
Ingatan yang kuat, akan hilang juga?
Sayangnya, kajian terbaru yang dilaporkan oleh PsychCentral mendapati bahawa kanak-kanak akan melalui ‘childhood amnesia’ pada usia sekitar 7 tahun. Pada usia ini, kebanyakan memori sewaktu kecil akan mula terpadam dan digantikan dengan memori yang baru. Mungkin masih ada saki baki memori yang masih mampu diingat pada awal usia, namun ia mungkin tidak mengandungi maklumat dan perincian yang tepat.
Hal ini mungkin dapat dikaitkan dengan hikmah dan saranan Islam yang mengajar umat Islam mengasingkan tempat tidur anak daripada ibu bapa seawal usia 3 hingga 4 tahun lagi. Ia juga selari dengan kisah-kisah gangguan seksual yang terjadi di tadika akibat kebolehan ‘mengingat’ mereka seawal usia ini!
Foto Kredit: feastoftheheart.org
Kuasa Memori Anak Kecil
Peringkat awal pertumbuhan anak-anak adalah keajaiban yang sangat mengujakan. Stimulasi yang tepat seperti bermain, menyanyi, bercerita, dan berkomunikasi tentu saja dapat merangsang kelima-lima pancainderanya.
Oleh itu, pandanglah setiap inci daripada persekitarannya sebagai peluang untuknya meneroka. Kita pasti tidak dapat menjangka apa yang boleh diingatinya!


Bayi Kembar Lahir Bersama Kantung Ketuban, Berlaku Sekali Dalam Setiap 80,000 Kelahiran!

Seorang bayi perempuan yang merupakan kembar dilahirkan menerusi pembedahan Caesarean Section (C-Sect) dengan kantung ketuban yang masih utuh, lapor akhbar Mirror UK.
Peristiwa satu dalam 80,000, dipanggil ‘kelahiran bertudung’ atau ‘kelahiran duyung’, adalah apabila bayi keluar masih di dalam kantung ketuban yang belum pecah dan biasanya pecah apabila seorang wanita melahirkan anak.

Baca juga: Kerana Rindukan Isteri, Suami Sanggup Dayung Bot Dari Phuket Ke India Sejauh 2,500KM!
BAYI KEMBAR LAHIR BERSAMA KANTUNG KETUBAN

Kantung ketuban ialah kantung nipis berisi cecair yang meliputi janin semasa dalam kandungan dan membantu melindunginya daripada kecederaan dan mengawal suhu supaya kekal panas.

Sepasukan doktor berjaya melahirkan bayi kembar itu di sebuah hospital di bandar Vinaros, di wilayah Castellon, di wilayah Valencia timur Sepanyol, pada hari Rabu lalu.

Pakar sakit puan dan obstetrik Ana Teijelo, bertanggungjawab ke atas pasukan perubatan yang menjalankan pembedahan C bagi memastikan kelahiran itu berjalan dengan lancar.
“Hari ini di Hospital Vinaros kami melakukan pembedahan Caesarean Section (C-Sect) bertudung (kembar ke-2) dan anda boleh lihat keghairahan pasukan kami.

“Jadi kepada semua bakal doktor, pelajar perubatan…ingat, di semua hospital anda boleh belajar banyak. Perkara yang paling penting ialah jangan pernah hilang semangat,” ujar Teijelo.
Sumber: Mirror UK


Bayi Kembar Ini Tidak Sedar, Sudah Di Lahirkan. Lihat Reaksi Comel Mereka.

Bayi Kembar Tidak Sedar DiLahirkan
Agaknya, macam ini agaknya kita bila berada dalam perut ibu. Subhanallah, tersenyum sendiri bila tengok video ini. Boleh menitis air mata : )
Dikatakan, video ini diambil oleh seorang jururawat bernama Rochel dari Perancis yang kagum bilamana anak kembar ini tidak melepaskan pelukan mereka antara satu sama lain. Teknik unik ini digunapakai setelah bertahun-tahun menyambut bayi di Clinique de la Muette. Juga dipanggil teknik ‘Baby Spa’, ia merangkumi proses mengurut dan memegang perlahan bayi di tempat mandian selama 10-15 minit tanpa sabun.

Walaupun nampak cukup relaks, usah cuba di rumah sendiri!
Selamat menonton.


Kerap Menangis Tanda Bayi Kembung Perut. Ini 8 Tips Mengatasinya

“Alahai asyik menangis saja si kecil ni. Pampers dah tukar, susu pun dah beri. Mungkin kembung perut agaknya? Nak kena urutkah untuk keluarkan angin?”
Mengurut mungkin dapat memberi sedikit kelegaan pada bayi. Namun, anda harus mengetahui punca utama berlakunya kembung perut pada bayi.

Tanda Bayi Kembung Perut
Bayi yang kerap menangis berterusan disebabkan sakit perut ini dikaitkan dengan ‘colic’. Ia adalah masalah yang normal. Menurut fakta, dianggarkan kembung perut pada bayi berlaku pada hampir 50% orang bayi.

Antara tanda bayi kembung perut adalah:

Bayi menangis berterusan atau buat masa yang lama tanpa sebab yang jelas. Mungkin 2-4 jam dalam setiap hari. Selalu terjadi kepada bayi yang berusia 2-3 minggu dan beransur pulih apabila mencapai umur 3-4 bulan.
Menangis sekuat hati, menarik kedua belah kaki ke bahagian perut dan tangannya digenggam.
Biasanya tidak berkait dengan penyakit lain seperti demam, muntah, cirit-birit, atau perut buncit.

Tukar lampin sudah, menyusu pun sudah. Tak tahu kenapa masih menangis. / Foto Kredit: huffingtonpost.com
9 Cara Berkesan Atasi Masalah Bayi Kembung Perut
1. Teknik Penyusuan Yang Betul
Sekiranya bayi menyusu badan, anda perlu memastikan bayi melekap pada puting susu dengan betul.
Pada awal kelahiran, bayi belum dapat membiasakan kaedah yang betul. Jadi pastikan mengetahui posisi penyusuan yang betul.
Ini akan membantu memberikan posisi yang paling selesa supaya bayi dapat menyusu tanpa menelan ‘angin’. Teknik lekapan yang baik juga mengelakkan anda daripada melecet atau terkena ‘nipple crack’ yang amat pedih!
Foto Kredit: askthepaediatrician.com
2. Dapatkan Puting Botol Susu Yang Sesuai
Jika bayi anda menyusu daripada botol, pastikan anda menggunakan saiz puting yang bersesuaian.
Saiz puting memainkan peranan penting terhadap aliran susu sehingga menyebabkan bayi tidak selesa perut.
Foto Kredit: deltadentalilblog.com
3. Tukar Susu Formula
Masalah kembung perut pada bayi mungkin disebabkan oleh alahan terhadap susu formula tertentu.
Sesetengah bayi tidak sesuai dengan susu formula tertentu disebabkan oleh alahan terhadap protein susu lembu, laktosa, atau ususnya yang belum matang.
Pencernaan karbohidrat yang tidak sempurna ini akan menyebabkan ketidakselesaan pada perut.
Sebaik-baiknya, cuba dapatkan ibu susuan yang mempunyai stok susu lebihan.
Jika tidak, tukar kepada susu soya atau susu kambing jika bayi alah dengan susu lembu.
Cuba dapatkan stok susu daripada ibu susuan jika anda mempunyai masalah menyusu badan. / Foto Kredit: parenting.com.tw
3. Sendawakan Bayi Selepas Menyusu
Bayi yang kurang disendawakan anda berpotensi mengalami kembung perut kerana mempunyai ‘angin’ terperangkap.
Gunakan teknik yang betul untuk sendawakan bayi dan jangan sekali-kali menggoncang badannya.
Muntah sedikit selepas menyusu seperti jeluak adalah biasa dan tidak berbahaya bagi bayi.
Foto Kredit: eleanagkioka.gr
4. Elakkan Makanan Berangin Bagi Ibu Menyusu
Ibu menyusu badan mungkin perlu mengelakkan beberapa jenis makanan yang diketahui menyebabkan masalah kembung perut pada bayi.
Antara makanan itu adalah kubis, brokoli, bunga kubis, kafein, atau makanan daripada sumber tenusu.
Brokoli memang bagus untuk kesihatan, tapi ia dikatakan sebagai slah satu makanan ‘berangin’.
5. Bawa Bayi Bersiar-Siar
Alihkan tumpuan bayi dengan membawanya bersiar-siar dan mengambil angin di halaman rumah.
Persekitaran baru mungkin akan menarik perhatian bayi untuk melupakan ketidakselesaan dan berhenti menangis.
Foto Kredit: candgbabyclub.ie
6. Dodoikan Dengan Lembut
Kadangkala masalah kembung perut pada bayi boleh diatasi dengan memujuk bayi anda.
Cubalah berkata-kata dengannya, dan anda akan mendapati bayi seolah-olah memahami maksud anda.
Dodoikan bayi dengan lembut, dan jangan sesekali menaikkan suara pada bayi.
Foto Kredit: life2day.gr
7. Mengurut Dengan Minyak Aromaterapi
Gunakan minyak yang sesuai untuk disapu pada perut bayi dan urutkan dengan lembut.
Sentuhan hangat yang anda berikan pada bayi akan memberi seribu satu keselesaan sehingga bayi berhenti menangis.
Bagi yang beragama Islam, lebih elok jika anda menyulaminya dengan alunan zikir dan doa. Semoga mereka cepat sembuh dan diberikan kesihatan yang baik.
Tapi, pastikan anda mengetahui cara mengurut bayi yang betul.
Foto Kredit: www.wljn.com
8. Minta Bantuan Pasangan
Kadangkala ibu yang tertekan selepas bersalin boleh menyebabkan anak menjadi stres sehingga asyik menangis.
Jangan terlalu menyalahkan diri anda jika bayi kerap menangis. Sebaliknya, cuba dapatkan bantuan pasangan agar mereka dapat meredakan tekanan yang menghurung perasaan anda.
Pastikan ibu semua mendapat rehat yang secukupnya kerana anda juga perlu sihat untuk menguruskan bayi.
Foto Kredit: sewwoodsy.com

Bayi Kembung Perut Tidak Bahaya, Kecuali….
Umumya, masalah kembung perut pada bayi tidak bahaya melainkan apabila ia muncul dengan tanda penyakit lain seperti muntah, perut buncit, cirit-birit, sembelit, atau demam. Ia juga tidak akan menimbulkan kesan sampingan pada masa akan datang.
Hanya anda yang tahu betapa mencabarnya menangani masalah tangisan anak berterusan, lebih-lebih lagi jika anda sedang berpantang di rumah ibu atau mertua. Kebanyakan ibu akan menjadi tertekan kerana malu tidak dapat mendiamkan anak mereka sendiri.
Jadi, cuba tarik nafas yang panjang dan fokuskan terhadap bayi anda. Jangan fikirkan tentang perkara lain. Dapatkan nasihat doktor sekiranya anda berasa bimbang dan mengesyaki ada masalah lain pada bayi anda.


‘Tanda Awal Bayi Kurang Sihat’-Jangan Ambil Remeh Jika Bayi Dalam Kandungan Kurang Gerak!

Merasa pergerakan bayi dalam kandungan untuk kali yang pertama adalah detik yang sangat mengujakan. Jika ini adalah kehamilan anda yang pertama, mungkin mengambil masa bagi anda untuk mengenalpasti bahawa pergerakan seolah-olah ketukan lembut dari dalam perut itu adalah sebenarnya pergerakan bayi anda. Anda mungkin akan mula menyedarinya kira-kira dalam minggu ke-18 dan minggu ke-20, atau lebih lambat daripada itu.
Namun, ada juga dalam kalangan ibu hamil yang merasakan pergerakan bayi dalam kandungan adalah kurang dari orang lain. Hal ini kerana, pergerakan bayi dalam perut yang direkodkan menggunakan buku atau aplikasi dilihat agak berkurangan dan merisaukan. Apa yang anda perlu buat?

BABY KURANG GERAK ?

Merasa pergerakan bayi dalam kandungan untuk kali yang pertama adalah detik yang sangat mengujakan dan mmg sangat istimewa buat ibu. Macam mana pergerakan bayi yang dikatakan normal ?

Kebanyakan wanita hamil akan pertama kali merasakan pergerakan bayi mereka ketika 18 hingga 20 minggu usia kandungan. Walau bagaimanapun, jika ini adalah kandungan yang pertama, ibu mungkin akan mula menyedarinya dalam kira-kira minggu ke-18 hingga minggu ke-20, atau lebih lewat Sebaliknya jika anda pernah hamil sebelum ini, pergerakan bayi boleh dirasai daripada kira-kira minggu ke-15 dan minggu ke-18.

Gerakan menendang, atau perasaan ketukan lembut pada perut anda, tanpa anda sedari sebenarnya adalah sebenarnya pergerakan bayi itu. Dengan perkembangan bayi, kebiasaannya pergerakan bayi juga akan turut berubah. Bayi anda akan bergerak lebih agresif sewaktu tengah hari dan petang. Manakala pada awal pagi dan malam, bayi anda akan mempunyai masa ‘tidur’ yang kebiasaannya dalam jangka masa 20 hingga 40 minit dan tidak melebihi 90 minit. Pada ketika ini bayi anda tidak akan bergerak. Bayi juga mcm kita , perlukan masa berehat sebentar.
Pergerakan bayi akan meningkat sehingga 32 minggu kandungan dan kadar pergerakan akan menjadi statik sehingga saat dijangka bersalin. Menjelang penghujung kehamilan, bayi anda akan berehat selama kira-kira 45 minit sekali. Waktu rehatnya ini mungkin bagi anda terasa lebih panjang kerana anda tidak akan dapat merasa setiap pergerakan yang dilakukannya.
Lazimnya, jika anda terlalu sibuk dengan kerja seharian, ibu mungkin terlepas mengira atau merasakan pergerakan bayi anda. Walau bagaimanapun, apa yang paling penting adalah ibu perlu merasa pergerakan bayi sehingga saat kelahirannya.
Apakah kepentingan pergerakan bayi?

Semasa kehamilan, pergerakan bayi yang baik memberikan isyarat kepada ibu bahawa bayi berada dalam keadaan yang baik dan memuaskan. Jika berlaku perubahan pada pergerakan bayi, ianya mungkin tanda-tanda awal bayi anda tidak sihat dan memerlukan perhatian doktor. Maka bersegeralah ke hospital untuk pemeriksaan lanjut. Jangan tunggu esok lusa atau minggu depan.
Berapakah tendangan yang patut ibu rasakan dalam satu hari?

Tidak ada jumlah tendangan yang tetap yang perlu anda rasa. Sebenarnya tak perlu pun utk tulis rekod tentang carta pergerakan bayi, asalkan ibu rasa pergerakan bayi pada setiap hari adalah sama seperi hari-hari kebiasaanya. Ada ibu terlupa nak catat carta pergerakan, sebab terlalu sibuk dgn kerja seharian. Tak mengapa persepsi ibu yg penting. Ibu lebeh tahu bayi nya bergerak ok atau tak.
Ibu digalakkan untuk memahami corak pergerakan bayi anda. Semakin lanjut kehamilan anda, semakin mudah untuk anda mengenal pasti corak pergerakan bayi. Setiap bayi mempunyai corak tidur dan jaga (awake) yang berlainan; lambat laun anda dapat mengenal pasti apa yang normal bagi bayi anda. Jika anda mengesan sebarang ketaknormalan pada coraknya, sila dapatkan perhatian doktor dengan segera.
Apakah yang perlu saya lakukan jika pergerakan bayi kurang atau tidak memuaskan?

Sentiasa dapatkan perhatian doktor dgn segera. Jangan abaikan pula masalah ini dengan mengambil keputusan untuk menyambung tidur. Bayi mungkin dalam bahaya. Pemeriksaan serta bentuk rawatan yang akan diberikan kepada anda bergantung kepada usia kandungan anda.
Usia kandungan kurang 24 minggu
Kebanyakan wanita hamil hanya menyedari pergerakan bayi mereka dalam usia kandungan 18 hingga 20 minggu. Jika pada 24 minggu, anda masih tidak merasai pergerakan bayi, anda seharusnya menghubungi kakitangan perbidanan (doktor atau jururawat) dan mereka akan memeriksa degupan jantung bayi dan akan menjalankan ujian ultrasound untuk memastikan bayi dalam keadaan yang baik.
Usia kandungan berusia 24 hingga 28 minggu
Kakitangan perbidanan akan memeriksa degupan jantung bayi anda. Anda akan menjalani pemeriksaan keseluruhan antenatal, tekanan darah ibu dan kehadiran albumin dalam kencing akan turut diperiksa. Ketinggian rahim juga akan diukur; jika tinggi rahim ini lebih kecil daripada usia kandungan anda, ujian ultrasound akan dilakukan untuk mengetahui kadar perkembangan bayi, dan seterusnya akan ditandakan ke atas graf tumbesaran bayi.
Usia kandungan melebihi 28 minggu
Anda seharusnya menghubungi kakitangan perbidanan terdekat anda secepat mungkin. Jangan berlengah lagi, mahupun menunggu hari esoknya untuk mengambil tindakan. Anda akan ditanya sekali lagi mengenai pergerakan bayi anda. Degupan jantung bayi akan diperiksa menggunakan mesin CTG selama 20 minit. Sekiranya keputusan pemeriksaan CTG adalah normal, bayi anda berada dalam keadaan yang baik dan ada akan dibenarkan pulang selepas pemeriksaan ultrasound menunjukkan kuantiti air mentuban mencukupi dan kadar pembesaran bayi anda normal.
Jika terdapat masalah pada CTG ataupun ujian ultrasound, doktor akan berbincang dengan ibu mengenai rawatan susulan yang diperlukan. Jika bayi berada dalam keadaan bahaya, bayi anda mungkin perlu dilahirkan dengan kadar segera. Ini semua bergantung pada usia kandungan serta tahap perkembangan bayi tersebut.
Bagaimana jika setelah saya dibenarkan pulang, pergerakan bayi kembali mengurang?

Jika anda dibenarkan pulang, anda seharusnya mengambil tahu pergerakan bayi anda dari masa ke semasa. Jika berulangnya masalah pergerakan bayi kurang, jangan berasa ragu-ragu untuk ke hospital dengan SEGERA, biarpun masalah anda ini berulang-ulang untuk yang ke sekian kalinya. Kami sedia membantu anda.
Ingat, jangan tunggu esok, lusa, tulat, minggu depan kalau baby kurang gerak. JUMPA DR SEGERA .
Sumber: Dr.Muhammad Izzat


“Kenapa Baby Kurus Je Ni…”- Mak Mak Mesti Cemas Bila Bayi Ada 5 Tanda Kurang Susu Ini

Pemberian susu badan ibu amat penting untuk bayi yang baru lahir. Bukan sahaja mempunyai 1001 jenis khasiat malah susu ibu berupaya memberi nutrien yang penting untuk perkembangan otak bayi. Kata orang, kalau nak tahu anak cerdik atau tidak itu semua bergantung kepada susu badan ibu yang berkualiti.
Tapi, bagaimana pula kalau ibu tidak dapat bekalkan susu yang cukup dan menyebabkan bayi kurang susu yang sihat?

Berikut merupakan tanda-tanda bayi anda mengalami kekurangan susu badan supaya para ibu cepat-cepat boleh ‘topup’ khasiat ini.
TANDA BAYI KURANG SUSU BADAN

Ramai ibu baru yang cemas sebab rasa baby tak cukup susu sampaikan terus bagi susu formula. Saiz perut baby baru lahir hanya sebesar biji ceri. Memang baby minum susu sikit je pada mulanya. Ini tanda-tanda baby tak dapat susu yang cukup:

1.Ada urate crystal dalam lampin bayi
Urate cystals boleh muncul beberapa hari selepas baby lahir. Selalunya berwarna merah jambu atau oren yang biasanya terjadi pada bayi lelaki yang tak cukup susu.
2.Warna air kencing jadi pekat macam air teh o.
Bukan orang dewasa sahaja, bayi pun boleh mempunyai air kencing pekat seperti teh o jika tidak mempunyai kandungan susu yang cukup. Lebih kurang macam dehydrated.
3.Kekerapan tukar lampin
Tukar lampin bayi kurang dari 5 kali sehari. Bila susu tak cukup, kencing pun kurang. Bayi yang tak cukup susu mungkin kencing 1-2 kali sahaja setiap hari. Ini tak normal.
Bayi mesti ditukar lampin 6-10 kali sehari. Barulah dikira cukup susunya.

4.Berat badan
Berat badan bayi naik kurang dari 25 gram (< 25g) sehari antara usia 1 hari hingga 3 bulan. Seminggu selepas bayi lahir, berat badan bayi akan turun secara purata 10%. Kalau lahir berat 3kg, selepas seminggu berat bayi jadi 2.7kg. Ini normal. Masuk minggu kedua, bayi akan dapat semula berat asal semasa lahir (3kg).
5. Secara purata, berat bayi jadi 2 kali ganda masa usia 5 bulan dan jadi 3 kali ganda masa umur setahun
Kalau baby ada tanda-tanda ini, barulah dikira tak cukup susu. Kemudian boleh berbincang dengan doktor untuk tindakan selanjutnya. Baby tak cukup susu ni tak boleh main rasa-rasa je tau.
Sumber: Twitter @MyHeartCommunity


Bayi Lahir Dalam Pesawat, Diberi Nama Sama Dengan Kru Penerbangan

Tindakan pantas seorang doktor dan kru kapal terbang membantu seorang wanita melahirkan anaknya di dalam pesawat berjaya menyelamatkan nyawa kedua-dua mereka. Kejadian ini mendapat perhatian warganet dan wanita itu melahirkan ketika dalam perjalanan dari Doha, Qatar ke Manila, Filipina.
Baca juga: Aneh, Bayi Dilahirkan Ada Ekor & Bebola Di Punggung!

BABY LAHIR DALAM PESAWAT, DIBERI NAMA SAMA DENGAN KRU PENERBANGAN
Laporan The Filipino Times, situasi cemas itu dibantu oleh kru kabin penerbangan PR685 dan Teresa May Buiza, melahirkan Bayi perempuan bernama Scarlett Ann sempena nama salah satu kru yang membantu sepanjang proses tersebut.

Jurucakap Philippine Airlines, Cielo Villaluna berkata, Scarlett Ann dilahirkan pada pukul 7:20 pagi. Dia bersalin sekitar 2 setengah jam sebelum tiba di Manila.

Villaluna berkata itu merupakan satu kebanggaan buat kru kabin yang sangat profesional dalam menjaga keselamatan serta terlatih untuk menangani situasi luar biasa di atas kapal.

Pasukan itu terdiri daripada pelumba Ruby del Rosario, Merian Buan Ventura, Philip King Aguilar, Marc Anthony Cue, Clinton Ros, Ann Claire Reboron dan Scarlett Mercado.
Ventura dan Aguilar adalah jururawat berdaftar dan Kapten Rainiel Viola mengendalikan penerbangan itu.
Sumber: The Filipino Times


Bayi Lahir Tanpa Hidung Ini Pasti Membuatkan Hati Sesiapa Sahaja Tersentuh

Bayi comel ini diberi nama Eli Thompson. Beliau adalah bayi istimewa, hanya 1 dalam 10 bilion bayi yang ada di muka bumi ini.
Beliau dilahirkan dengan keadaan yang jarang berlaku yang dikenali sebagai Congenital Arhinia. Ia adalah suatu keadaan di mana bayi itu dilahirkan tanpa hidung, dan kes seperti ini begitu jarang berlaku. Di seluruh dunia, hanya 30 kes telah dilaporkan setakat ini.

Ibu bapa Eli, Brandi dan Troy Thompson tidak menyedari ada sesuatu yang berbeza mengenai bayi mereka sehingga selepas dia dilahirkan. Jelasnya lagi, tidak ada yang menunjukkan kelainan semasa pemeriksaan ultrasound. Ketika Eli lahir, Brandi dan Troy sama sekali terkejut melihat bayi mereka tidak mempunyai hidung.
Prosedur tracheotomy terpaksa dijalankan, iaitu satu saluran ditebuk di leher untuk membantu dia bernafas lebih baik. Eli juga akan melalui pembedahan lebih pada masa akan datang. Dia memerlukan pemantauan yang amat rapi, dan dia tidak boleh menangis sehingga ibu bapanya perlu menjaga menutup mata dia.

Apa itu tracheotomy?
Menurut Utusan Malaysia,  satu lubang perlu dibuat di leher iaitu di bawah halkum pesakit. Lubang itu akan disalurkan terus ke trakea.

Trakea merupakan saluran pernafasan yang terletak di bahagian leher. Melalui lubang berkenaan satu tiub yang dinamakan tracheostomy dimasukkan ke dalamnya. Tiub berkenaan berfungsi untuk membenarkan atau memudahkan pesakit terbabit bernafas.
Tiub tracheostomy tidak berperanan sebagai saluran pemakanan dan ia hanya digunakan khusus untuk saluran pernafasan.
Bagaimana apabila bayi meningkat dewasa?
Tambah Utusan Malaysia lagi, untuk masa akan datang, pesakit masih berpeluang untuk menghidu bau wangi-wangian dengan menggunakan hidung mereka. Walaupun peluangnya rendah tetapi mereka boleh mencuba fungsi deria bau dengan menutup lubang tiub bagi membolehkan udara ditolak ke hidung.
Selain itu, pesakit wanita masih berpeluang untuk bersalin secara normal. Mereka hanya perlu menutup lubang tiub tracheostomy bagi membolehkan mereka meneran.
Malah cara tersebut juga tidak mendatangkan bahaya kepada wanita berkenaan.
Pesakit dinasihat berunding dengan pakar ENT tentang peluang pembedahan untuk mereka kembali kepada kehidupan normal.
Gambar-gambar Eli, bayi lahir tanpa hidung
Sumber: Facebook Eli’s Story
Ini adalah sedikit gambar-gambar Eli, iaitu bayi lahir tanpa hidung. Beliau sangat comel dan kelihatan cerita sekali. Tidak nampak rasa gelisah padanya.

Video temuramah ibu Eli
Tontoni video ekslusif dari Inside Edition. Dalam video ini juga ada menunjukkan ibu-bapa Eli membersih tiub pernafasan beliau beberapa kali sehari. Sedih pula bila part Eli bersin, tidak macam bayi biasa.

Bagaimana mahu bantu Eli?

Anda boleh menderma seikhlas hati di GoFundMe.
Bagaimana ingin ikuti perkembangan Eli?
Boleh layari laman Facebook Timothy Eli’s Story di sini. Ada banyak lagi gambar Eli di sana
Akhir kata
Jangan pula ada lupa yang mengatakan hodoh atau melontarkan kata-kata nista pada bayi yang tidak bersalah ini. Sesungguhnya, ia adalah kejadian Allah dan ditetapkan sejak azali lagi.
Sumber: faithreel & gagclip


Bayi Lelaki 11 Bulan Tidak Sedarkan Diri, Maut Di Rumah Pengasuh

Satu kes kematian dilaporkan membabitkan bayi lelaki di rumah pengasuhnya di Kajang dan polis meminta orang ramai menyalurkan maklumat berhubung kes kematian tersebut.
Ketua Polis Daerah Kajang, Asisten Komisioner Mohd Zaid Hassan berkata, pihaknya menerima laporan daripada Pegawai Perubatan Hospital Serdang mengenai kejadian itu.

Baca juga: Selepas 14 Jam Anak Meninggal, Ibu Pula Menyusul…
BAYI LELAKI 11 BULAN TIDAK SEDARKAN DIRI, MAUT DI RUMAH PENGASUH

Jelas Mohd Zaid Hassan, pihak Hospital Serdang memaklumkan menerima bayi berusia 11 bulan dalam keadaan tidak sedarkan diri yang dibawa dari rumah pengasuh, lapor Harian Metro

“Keterangan daripada pengasuh sudah diambil. Setakat ini siasatan masih diteruskan bagi mengetahui punca sebenar kematian bayi itu,” ujarnya.

Beliau berkata, bedah siasat sudah dijalankan hari ini di Unit Forensik Hospital Serdang. Kes disiasat mengikut Seksyen 31(1)(a) Akta Kanak-Kanak 2001.
Tambahnya, setakat ini tiada sebarang tangkapan dilakukan dan meminta orang ramai yang ada maklumat mengenai kes itu boleh menghubungi mana-mana balai terdekat atau Pegawai Penyiasat Inspektor Mohd Raziman Rasid di talian 019-4565502.
Sumber: Harian Metro


Bayi Lelaki 4 Bulan Maut Akibat Dilempar Monyet Liar Ketika Di Rumah

Seorang bayi berusia empat bulan didakwa terlepas daripada pelukan ibu bapanya dan dilempar sehingga mati oleh monyet liar di India.
Insiden ngeri itu berlaku di perkampungan pedalaman Dunka, berhampiran dengan bandar Bareilly. Ketika kejadian, bapa mangsa, Nirdesh Upadhyay berdiri di bahagian teres rumah tiga tingkatnya bersama isteri serta anak lelaki mereka.

Baca juga: Disangka Kencing Berdarah Rupanya Lelaki Ini Datang Haid
BAYI LELAKI 4 BULAN MAUT AKIBAT DILEMPAR MONYET LIAR

Ketiga-tiga mereka sedang menikmati suasana petang di atas teres rumah tersebut dan secara tiba-tiba kawanan monyet liar memanjat ke atas bumbung dan mengepung mereka.

Selepas beberapa kali cuba menghalau monyet tetapi gagal, pasangan berkenaan cuba melarikan diri dan masuk ke dalam rumah, namun Nirdesh yang memangku anaknya tersadung, lalu bayi tersebut terlepas dari dukungannya.
Dalam hanya beberapa saat, bayi tersebut disambar oleh salah seekor monyet lalu melemparnya ke bawah rumah. Bayi lelaki itu disahkan maut di tempat kejadian.

Insiden itu kini dalam siasatan pihak polis dan menurut ketua pemuliharaan bandar Bareilly, Lalit Verma berkata, pasukannya telah dihantar untuk menyiasat penglibatan monyet-monyet itu dalam kematian kanak-kanak itu.
Jelasnya, sudah beberapa kes dilaporkan di India melibatkan kematian kanak-kanak gara-gara diserang binatang liar itu walaupun monyet secara umumnya boleh hidup dalam keadaan harmoni bersama manusia.
Sumber: Daily Mail


Bayi 5 Bulan Ditemui Mati Disorokkan Dalam Peti Sejuk Pengasuh Di Gombak

Seluruh negara gempar dengan berita penemuan mayat mangsa berumur 5 bulan, Adam Rayqal Mohd Sufi yang dijumpai tidak bernyawa dalam peti sejuk beku di rumah pengasuhnya sendiri yang terletak Jalan Nahkoda Kiri Tiga, Kampung Nakhoda, Batu Caves, Gombak.
Menurut Harian Metro, Ketua Polis Daerah Gombak, Asisten Komisioner Ali Ahmad berkata, mayat Adam Rayqal ditemui kira-kira pukul 11 malam tadi (3 Julai 2018) dan disorokkan dalam bahagian sejuk beku peti ais 2 pintu setelah Bahagian Siasatan Jenayah (BSJ) Ibu Pejabat Polis Daerah (IPD) Gombak membuat pemeriksaan di rumah berkenaan.

Kononnya Anak Asuhan Diculik
Pada awalnya, pengasuhnya berkata anaknya tersebut telah diculik kerana menyangka individu tidak dikenali yang datang menjemput Adam Rayqal tersebut adalah bapanya. Hasil siasatan polis mendapati terdapat keraguan dalam keterangan pengasuh tersebut, dan akhirnya mayat Adam Rayqal telah ditemui di dalam peti sejuk beku rumah pengasuh tersebut dalam keadaan lengkap dengan pakaian namun berbalut kain napkin dan disumbat dalam beg berwarna hijau.

Bapanya, Mohd Sufi Naeif Mohd Fauzi, 28, berkata kehilangan anaknya, Adam Rayqal dimaklumkan oleh isterinya Farah Madiha Othman, 28, pada pukul 7 malam tadi.

“Isteri saya menghantar Adam Raikal ke rumah pengasuh pada pukul 12 tengah hari tadi kerana dia ingin pergi bekerja.”
“Pada sebelah petang, pengasuh memaklumkan kepada isteri yang anak saya diambil oleh seorang lelaki yang menyangka itu adalah saya… walhal saya belum mengambil anak dari rumah pengasuh,” katanya ketika dihubungi.
Mohd Sufi Naeif berkata, dia belum pernah menjemput anaknya yang baru seminggu dihantar ke rumah pengasuh berkenaan.
Bapa bayi itu, Mohd Sufi Naeif Mohd Fauzi, 28, turut memuat naik gambar Adam di laman sosial miliknya meminta orang awam membantu mengesan anaknya itu.

Punca Kematian Masih Dalam Siasatan
Mayat mangsa dibawa ke Hospital Kuala Lumpur (HKL) untuk bedah siasat.
Menurut Ali, kes disiasat mengikut Seksyen 302 Kanun Keseksaan dan polis menahan dua suspek iaitu pengasuh yang berusia 33 tahun serta rakan serumahnya yang berusia 36 tahun.

Semoga Keluarga Ini Tabah
Berita sebegini tentunya membuatkan kita risau dan fobia menghantar anak untuk dijaga oleh pengasuh. Macam tak percaya kejadian seperti ini berlaku di Malaysia, apatah lagi dengan tindakan pengasuh yang begitu mengejutkan hingga menyorokkan mayat bayi dalam peti sejuknya!
Apapun, marilah kita doakan agar kedua ibu bapa bayi ini diberi kekuatan untuk menghadapi ujian yang begitu hebat ini.
Al-fatihah.


Bayi Mati Hidup Semula & Menangis Ketika Upacara Pengebumian

Seorang bayi perempuan yang disahkan mati oleh kakitangan hospital mengejutkan ahli keluarganya apabila dia didengari menangis semasa upacara pengebumian, lapor akhbar Daily Star semalam.
Dua kakitangan Hospital Daerah Kecil di Banihal, India, digantung kerja selepas bayi yang baru lahir itu didapati masih hidup walaupun disahkan meninggal dunia dalam kandungan sebelum dilahirkan.

Baca juga: Akibat Tak ‘Kunci’ Telefon, Anak Dah Order 31 Biji Burger Keju!
BAYI MATI HIDUP SEMULA KETIKA UPACARA PENGEBUMIAN

Bayi perempuan itu dilahirkan oleh wanita bernama Shamemma Begum pada hari Isnin tetapi disahkan meninggal dunia oleh kakitangan perubatan serta-merta.

Dua jam kemudian, jenazahnya dikebumikan di tanah perkuburan berdekatan di kampung Hollan. Penduduk tempatan bertindak mengadakan protes dan mengatakan bahawa bayi itu sepatutnya dikebumikan di sebuah tanah perkuburan nenek moyang.
Keluarga itu terkejut apabila mendapati bayi baru mereka “hidup dan menangis,” dan dua anggota jabatan ginekologi kakitangan hospital itu kemudiannya digantung kerja sementara pihak berkuasa menyiasat.

“Kami telah meletakkan dua kakitangan di bawah arahan penggantungan berkuat kuasa serta-merta sementara menunggu siasatan,” kata Pegawai Perubatan Blok Banihal (BMO), Dr. Rabia Khan.
Ketua kampung tempatan Manzoor Alyas Wani mendakwa bahawa anak muda itu telah disahkan mati tanpa mendapat rawatan perubatan yang sewajarnya.
Wani berkata, bayi itu telah dikejarkan semula ke hospital selepas mendapati ia masih hidup. Selepas rawatan awal, dia dirujuk ke Srinagar untuk rawatan khusus oleh doktor.
Sumber: Daily Star


Bayi 18 Bulan Maut Terhempap Cermin Kedai Di Jewel Changi Airport

Mengerikan! Ibu ayah yang bawa anak shopping atau jalan-jalan dalam mall kena alert dan jangan biarkan anak main berdekatan cermin kedai ya. Siapa sangka, tiba-tiba cermin gelas tu jatuh dan menimpa si kecil.
Itulah yang berlaku apabila seorang kanak-kanak berusia 18 bulan maut akibat kecederaannya pada hari Jumaat (23 Ogos) selepas cermin kedai terjatuh menimpanya.

Kejadian itu berlaku di Urban Revivo, sebuah outlet label fesyen China di tingkat dua Lapangan Terbang Jewel Changi, Singapura.
Polis berkata dalam satu kenyataan pada hari Sabtu bahawa mereka menerima panggilan kecemasan kira-kira jam 12.30 malam di mana cermin telah jatuh pada seorang bayi berusia 18 bulan.

Foto Kredit: The Straits Times

Bayi Tak Sedarkan Diri Ketika Dibawa Ke Hospital
Menurut sumber dari Channel News Asia, bayi itu tidak sedarkan diri ketika dibawa ke Hospital Umum Changi.
Pihak polis kemudiannya mengesahkan kematian bayi tersebut, sambil menambah bahawa kejadian tersebut masih dalam siasatan.
Jurucakap Jewel Changi Airport berkata pada hari Sabtu bahawa mereka sangat bersedih dengan kemalangan tragis ini dan sedang bekerja dengan Urban Revivo untuk mendapatkan butiran terperinci berkenaan kejadian itu.
“Kami telah berhubung dengan keluarga yang terlibat dan cuba memberi sokongan sepenuhnya kepada mereka untuk menghadapi keadaan yang sukar ini. Kami amat bersimpati atas apa yang terjadi.”

Peringatan Agar Ibu Ayah Lebih Berhati-Hati
Urban Revivo berkata dalam satu kenyataan pada hari Sabtu bahawa mereka juga sangat sedih dan kesal dengan kejadian itu.
Dalam gambar-gambar yang diambil dari Urban Revivo kira-kira pukul 6 petang pada hari Sabtu, pintu masuk ke kedai itu dihalang dengan tanda “closed for stock intake”.
Khabarnya, keluarga kanak-kanak itu berasal dari China dan sedang bercuti di Singapura. Namun, percutian yang dirancang bertukar tragedi bila berlakunya kejadian yang tak disangka ini.
Jadi lepas ni, ibu ayah perlu sentiasa pantau pergerakan anak ya. Jangan biarkan mereka terlalu dekat dengan cermin sebab apa-apa saja boleh berlaku!
*Sumber gambar / berita: Asia One, The Straits Times, Today Online, Channel News Asia


Bayi Menangis Ketakutan, Ingatkan Ibunya Sudah Mati

Sejurus selepas dilahirkan, bayi ini mula-mula diam. Bila didekatkan pada ibunya, tiba-tiba dia menangis. Mungkin dalam fikirannya, “Mana mak aku ni? Mana dia? Kenapa dia diam? Tak bergerak?”
Bayi menangis ketakutan
Jelas sunguh ketakutan dalam diri bayi itu. Siapa lagi yang boleh menjaga aku nanti kalau bukan ibu aku sendiri?

Tonton video yang sungguh ‘sweet‘ ini:

Sumber: YouTube


Hati-Hati Ibu Hamil, Ini Punca Bayi Meninggal Dalam Kandungan, Ambil Tahu Sebelum Terlambat!

Bayi meninggal dalam kandungan atau dipanggil stillbirth bermaksud janin yang terbentuk meninggal dalam kandungan ibu selepas 20 minggu kehamilan atau sebaik dilahirkan. Berbeza dengan keguguran janin di mana proses kehamilan yang berakhir dengan sendirinya dalam tempoh 20 minggu usia kandungan.
Walaupun kelahiran mati sering berlaku namun masih ada lagi yang tidak tahu punca bayi meninggal dalam kandungan kerana kurang mendapat pendedahan. Jangan risau, jom kami kongsikan untuk anda.

Baca juga: Rasa Nak Bersenam Semasa Hamil, Cuba 5 Senaman Ini, Barulah Senang Beranak!
PUNCA BAYI MENINGGAL DALAM KANDUNGAN, BERBEZA DENGAN KEGUGURAN

1. KOMPLIKASI PLASENTA

Banyak kes bayi meninggal dalam kandungan dikaitkan dengan komplikasi plasenta. Plasenta adalah organ yang menghubungkan bekalan darah bayi kepada ibu.
Sekiranya terdapat masalah dengan plasenta, bayi yang meninggal dalam kandungan biasanya dilahirkan dengan sempurna, walaupun kecil.
2. KESIHATAN IBU
Penyakit lain kadang kala boleh menyebabkan bayi meninggal dalam kandungan. Antara penyakit berisiko tinggi adalah diabetes, penyakit jantung, penyakit tiroid, atau jangkitan virus atau bakteria.
3. GAYA HIDUP
Jika anda mengamalkan minuman alkahol, menghisap dadah atau merokok, ini berkemungkinan besar akan menyebabkan bayi meninggal dalam kandungan.

4. JANGKITAN KUMAN
Jangkitan kuman ketika kandungan usia antara minggu 24 dan minggu 27 boleh menyebabkan kematian janin. Biasanya, ia adalah kerana jangkitan bakteria yang bergerak daripada faraj ke rahim.
Bakteria biasa termasuk Streptococcus Kumpulan B, E. coli, klebsiella, enterococcus, Haemophilus influenza, klamidia dan mycoplasma atau ureaplasma.
5. JANIN TERLILIT TALI PUSAT
Selain punca di atas, janin terlilit tali pusat juga antara punca menyebabkan bayi meninggal dalam kandungan kerana bayi tidak mendapat oksigen yang mencukupi.
Berikut merupakan antara faktor yang boleh meningkatkan risiko bayi mati dalam kandungan ibu iaitu:

Mempunyai anak kembar atau kehamilan berganda.
Mempunyai bayi yang tidak membesar seperti sepatutnya dalam kandungan.
Berumur lebih 35 tahun.
Merokok, minum alkohol atau penyalahgunaan dadah semasa hamil.
Obes – mempunyai indeks jisim badan melebihi 30.

Segera berjumpa doktor sekiranya ibu mempunyai tanda-tanda seperti di bawah:
1. Bayi berhenti bergerak atau kurang daripada biasa.
2. Ibu mengalami kesakitan yang kuat atau kekejangan di perut dan belakang badan.
3. Mengalami pendarahan atau lebih banyak keputihan daripada biasa.
4. Ibu berasa pening, mengalami perubahan pada penglihatan dan mengalami sakit kepala yang teruk.
5.  Muka, kaki atau tangan tiba-tiba membengkak.
6. Loya dan muntah yang teruk sehingga mengganggu selera makan.
Sekiranya ibu tidak dapat merasai 10 tendangan daripada bayi dalam tempoh dua jam, bayi mungkin meninggal dalam kandungan.
Sumber: CDC, WHO, NHS, Pregnancy Birth & Baby


Penumpang Air Asia Kongsi Kisah Duka Bayi Hembus Nafas Terakhir Dalam Dakapannya

Seorang wanita dari Perth, Nadia Parenzee yang memegang bayi berusia 2 bulan ketika saat-saat hembusan nafas terakhirnya ketika dalam pesawat Air Asia telah menyifatkan insiden itu sebagai “situasi yang paling sukar dihadapi”.

Bayi Menangis Sejak Awal Penerbangan
Nadia yang menaiki penerbangan AirAsia D7236 dari Kuala Lumpur ke Perth awal pagi ini telah menawarkan bantuan kepada pasangan ibu bapa kepada bayi yang dikatakan kelihatan sangat gelisah dan tak berhenti menangis sejak awal penerbangan berlepas.
“Saya dapat melihat mereka (ibu bapa bayi) agak tertekan. Bayi itu asyik menangis, tetapi kemudian saya dapat melihat pramugari itu memberi botol susu kepada bayi. Jadi saya fikir ‘OK, mungkin dia hanya lapar’ “ kata beliau.

Sekitar 10 minit kemudian, Nadia yang baru ingin melelapkan mata mendapati pramugari Air Asia menyapa bahunya dengan cemas untuk meminta bantuan. Pasangan tersebut menyerahkan bayi mereka kepada Nadia dengan wajah yang terdesak dan Nadia cuba membacakan Al-Fatihah.

“Namun secara tiba-tiba, bayi tersebut berhenti bernafas dan tidak bergerak. Saya terus merasakan ada sesuatu yang tak kena dan berteriak kepada penumpang sama ada terdapat doktor yang boleh menyelamatkannya.”
Foto Kredit: ABC News Australia
Pelbagai Usaha Telah Dilakukan Sebelum Mendarat
Nadia Parenzee yang juga seorang ibu dan bekas jururawat, mengatakan bahawa pelbagai usaha telah dilakukan dalam tempoh 2 jam 1/2 itu untuk menyelamatkan bayi berkenaan.
Menurut ABC News, beliau juga ada meminta juruterbang untuk membuat pendaratan kecemasan, namun mereka perlukan masa untuk mendapatkan isyarat untuk mendarat dengan selamat (clearance).
Setelah berbincang, mereka akhirnya meneruskan penerbangan ke Perth di mana pasukan kecemasan akan bersedia untuk menyambut mereka serta-merta tetapi usaha tersebut gagal kerana bayi tersebut telah meninggal dunia.

Keluarga Tersebut Dalam Perjalanan ‘Memulakan Hidup Baru’ Di Australia
Difahamkan pasangan tersebut adalah dari Arab Saudi dan baru berpindah ke Australia untuk memulakan hidup baru dan ayah bayi tersebut sedang melanjutkan PhD di sana.
Bayi perempuan berusia 2 bulan tersebut juga merupakan anak sulung kepada pasangan tersebut. Menurut mereka, bayi itu telah dibawa berjumpa doktor seminggu yang lalu untuk merawat demam.
Menurut Nadia, suasana kecoh pada awalnya bertukar sugul. Namun semua penumpang serta staf penerbangan memberikan kerjasama yang amat profesional.
Pesawat yang sama ditetapkan untuk berlepas pada pukul 6:50 pagi ketika penerbangan AirAsia D7237 dari Perth kembali ke Kuala Lumpur, tetapi ditangguhkan beberapa jam akibat kecemasan.
Jurucakap AirAsia meminta maaf atas sebarang kesulitan yang disebabkan oleh kelewatan itu dan berkata syarikat penerbangan itu akan membantu para pelancong untuk menempah semula tiket yang terbatal.
*Sumber: The Guardian, ABC News


Ditemui Tertiarap & Kebiruan, Bayi 4 Bulan Maut Ketika Tidur Di Taska

Seorang bayi perempuan berusia 4 bulan dilaporkan meninggal dunia dipercayai akibat lemas ketika meniarap semasa tidur di sebuah taska di Kuala Terengganu pada Isnin, 20 Mei 2019.
Bayi Ditemui Dengan Wajah Kebiruan, Tak Sedarkan Diri
Bayi tersebut, Dayangku Nur Alya Mariyam Awangku Hazrin dijumpai dalam keadaan tertiarap dengan wajahnya kebiruan dan tidak sedarkan diri oleh petugas taska kira-kira jam 10 pagi.

Menurut ibu mangsa Syahirah Mhd Ali, 31 tahun sejurus dimaklumkan insiden itu dia bergegas ke taska berkenaan sebelum mendapati anaknya itu dalam keadaan lemah dan tak bermaya.
Beliau bergegas membawa anaknya ke Hospital Sultanah Nur Zahirah (HSNZ) di Kuala Terengganu untuk rawatan lanjut namun telah disahkan meninggal dunia kira-kira jam 11.30 pagi.

Ibu Redha, Tak Salahkan Taska
Menurut laporan, ibu kepada bayi tersebut enggan anaknya dibedah siasat selain berjanji tidak akan mengambil sebarang tindakan undang-undang kepada semua pihak termasuk pihak pengurusan taska berkenaan.
“Dia suruh datang ke taska, tengok anak. Jadi saya datang, memang anak (dah) biru.
“Memang saya tak salahkan pihak taska sebab anak saya baru belajar meniarap, dia lemas sebab tu lah,”
Syahirah berkata, meskipun dia kehilangan arwah pada hari lahir suaminya yang ke 34, tetapi dia redha dan menerima ujian ini sebagai ketentuan dari-Nya.

Kes Masih Dalam Siasatan
Sementara itu, Ketua Polis Daerah Kuala Terengganu, ACP Abdul Rahim Md Din mengesah menerima laporan kejadian dan kes masih dalam siasatan.

*Sumber: Astro Awani, Berita Harian


Kecil Lagi Pun Handsome, Wajah Terbaharu Anak Lelaki Pelakon Marimar Buat Orang Ramai Cair

Siapa sahaja yang tidak mengenali pelakon cantik manis dari negara Filipina bernama Marian Rivera bukan? Popular menerusi drama rantaian Marimar yang dipertontonkan di televisyen Malaysia, populariti pelakon ini makin melonjak apabila melangsungkan perkahwinan bersama Dingdong Dantes yang merupakan ‘hero’ di dalam drama tersebut. Memang secocok!
PASANGAN POPULAR NO 1 DI FILIPINA

Pada tahun 2015, pasangan ini telah dikurniakan seorang cahaya mata perempuan bernama Maria Letizia Dantes yang kini berusia 4 tahun. Ternyata, Maria Letizia mendapat perhatian ramai kerana mempunyai raut wajah yang sangat comel sehingga dipaparkan di kulit majalah popular Filipina ketika masih bayi lagi.

MARIA LETIZIA DAH DAPAT ADIK LELAKI, HANDSOME!
Pada bulan April tahun ini, Marian Rivera juga telah melahirkan anak kedua iaitu baby boy yang diberi nama Jose Sixto Dantes atau dikenali dengan nama Baby Ziggy. Baby Ziggy yang sudah berumur 4 bulan ini turut mendapat populariti yang sama seperti kakaknya apabila orang ramai memuji wajah bayi yang sangat comel ini. Kecil lagi pun dah nampak kacak macam ayahnya!

Memang comel dan cantik belaka genetik dari keluarga ini kan? Semoga Marian Rivera dan Dingdong Dantes dikurniakan lebih ramai cahaya mata supaya kita boleh tengok lagi anak-anak mereka yang comel-comel!

Sumber : Marian Rivera


Bayi Perempuan Kritikal Akibat Termakan Racun Di Rumah Nenek

Anak-anak kecil sememangnya memerlukan pemantauan yang teliti oleh ibu bapa, dek kerana mereka ini tidak mengetahui apa-apa. Sama ada setiap tindakan mereka itu akan membawa kebaikan atau kemudaratan.
Walaupun sebagai ibu bapa, kita sudah sedaya upaya memberi perhatian yang tinggi, tetapi malang itu tidak berbau. Begitulah kejadian seperti yang dilaporkan oleh Kosmo Online hari ini.

Baca juga: Lafaz Taklik Dibelakang Sijil Nikah, Tersembunyi ‘Kunci Keluar’ Buat Perkahwinan Menyeksakan!
BAYI PEREMPUAN KRITIKAL AKIBAT TERMAKAN RACUN DI RUMAH NENEK
Gambar: Kosmo Online

Seorang bayi perempuan berusia setahun dilaporkan kritikal selepas dipercayai termakan racun ketika pulang beraya di rumah neneknya di Taman PKNK di sini semalam.

Memetik berita Kosmo Online, bayi tersebut, Ku Nur Khayla Ku Muhammad Shukri kini dirawat dan terpaksa ditidurkan di Unit Rawatan Rapi Pediatrik (PICU) Hospital Sultanah Bahiyah (HSB) di sini.
Menurut ibu mangsa, Nur Hidayah Azman, 28, berkata, kejadian berlaku kira-kira pukul 12.30 tengah hari ketika dia sedang sibuk mengemas perkakasan rumah ibunya yang akan berpindah sebelum ternampak satu bekas berisi serbuk putih tanpa label tumpah di lantai.
“Saya kemudian mengambil penyapu untuk menyapu tumpahan tersebut sebelum nampak anak saya dalam keadaan gelisah dan tidak selesa seperti ingin memuntahkan sesuatu dari mulutnya,” katanya di sini hari ini, lapor Kosmo Online.
Katanya lagi, melihat keadaan anaknya itu, suaminya, Ku Muhammad Shukri Ku Bide, 31, mengesyaki Ku Nur Khayla keracunan akibat termakan serbuk putih tersebut lantas mengambil anak mereka untuk mencuci mulutnya.
“Bagaimanapun ketika sedang mencuci mulutnya, saya dapati tubuh anak saya semakin lemah dan terus bawanya ke klinik berdekatan, namun pihak klinik meminta kami bawa dia ke hospital,” ujarnya.
Sumber: Kosmo Online